cyanic-selkie/wikianc huggingface dataset:
ಪೋಲೊ
ಸಾಮಾನ್ಯ ಕೌಶಲಗಳು ಮತ್ತು ಅಭ್ಯಾಸಗಳು
ಪೊಲೊದಲ್ಲಿ ಎರಡು ಬಗೆಯ ರಕ್ಷಣಾತ್ಮಕ ತಂತ್ರಗಳನ್ನು ಬಳಸಲಾಗುತ್ತದೆ. ಹೂಕಿಂಗ್ ಅಥವಾ “ಕೊಂಡಿ ಹಾಕುವುದು” ಇದರಲ್ಲಿ ಒಂದು. ಅಂದರೆ, ಎದುರಾಳಿ ಆಟಗಾರನ ಸುತ್ತಿಗೆಯಾಕಾರದ ದಂಡವನ್ನು(ಮೆಲ್ಲೆಟ್) ತನ್ನ ದಂಡದಿಂದ ಬಂಧಿಸಿ ಚೆಂಡನ್ನು ತಿರುಗಿಸುವ ಆತನ ಯತ್ನವನ್ನು ವಿಫಲಗೊಳಿಸುವುದು. ಆದರೆ ಮನಸ್ಸಿಗೆ ಬಂದಂತೆ ಕೊಂಡಿ ಹಾಕಲಾಗುವುದಿಲ್ಲ. ಯಾವ ಕಡೆಗೆ ಚೆಂಡನ್ನು ತಿರುಗಿಸಲಾಗುತ್ತಿದೆಯೋ ಆ ದಿಕ್ಕಿನಲ್ಲಿ, ಇಲ್ಲವೇ ನೇರವಾಗಿ ಎದುರಾಗಿ ಅಥವಾ ಹಿಂದಿನಿಂದ ಮಾತ್ರ ಎದುರಾಳಿ ಆಟಗಾರನ ದಂಡಕ್ಕೆ ಕೊಂಡಿ ಹಾಕಬಹುದು. ಯಾವುದೇ ಹೂಕಿಂಗ್ ಆಟದ ನಿಯಮಾವಳಿಯನ್ನು ಉಲ್ಲಂಘಿಸಿದರೆ ಅಂಥ ಸಂದರ್ಭದಲ್ಲಿ “ಫೌಲ್‌” ಎಂದು ಘೋಷಿಸಲಾಗುತ್ತದೆ. ಉದಾಹರಣೆಗೆ, ಯಾವುದೇ ಆಟಗಾರ ಹೂಕಿಂಗ್ ಮಾಡುವ ಸಂದರ್ಭದಲ್ಲಿ ಎದುರಾಳಿ ಆಟಗಾರನ ಕುದುರೆಯ ಸಮೀಪ ಸಾಗುವಂತಿಲ್ಲ. ಒಂದು ವೇಳೆ ಹಾಗೆ ಮಾಡಿದರೆ ಅದಕ್ಕೆ ದಂಡ ವಿಧಿಸಲಾಗುತ್ತದೆ.
ಇನ್ನೊಂದು ತಂತ್ರವೆಂದರೆ ಢಿಕ್ಕಿ ಹೊಡೆಯುವುದು. ಇದನ್ನು ಇಂಗ್ಲೀಷ್‌ನಲ್ಲಿ ’ಬಂಪ್‌’ ಅಥವಾ ’ರೈಡ್‌ ಆಫ್‌’ಎನ್ನುತ್ತಾರೆ. ಇದನ್ನು ಹಾಕಿ ಆಟದಲ್ಲಿನ ಬಾಡಿ-ಚೆಕ್‌ಗೆ ಹೋಲಿಸಬಹುದು. ಎದುರಾಳಿ ಆಟಗಾರನ ಏಕಾಗ್ರತೆಯನ್ನು ಭಂಗಗೊಳಿಸಲು ಈ ತಂತ್ರವನ್ನು ಬಳಸಲಾಗುತ್ತದೆ. ಎದುರಾಳಿ ಆಟಗಾರನನ್ನು ಚೆಂಡಿನ ಲೈನ್‌ನಿಂದ ದೂರ ಮಾಡುವುದು ಅಥವಾ ಆತನ ಹೊಡೆತವನ್ನು ವಿಫಲಗೊಳಿಸುವುದು ಈ ತಂತ್ರದ ಉದ್ದೇಶ. ಒಬ್ಬ ಆಟಗಾರ ತನ್ನ ಕುದುರೆಯ ಮೇಲೆ ಸವಾರಿ ಮಾಡುತ್ತಿದ್ದಾಗ ಎದುರಾಳಿ ತಂಡದ ಆಟಗಾರ ಅವನನ್ನು ಚೆಂಡಿನಿಂದ ದೂರ ಕಳಿಸುವುದೆ ರೈಡ್-ಆಫ್. ಈ ಸಂಘರ್ಷದ ಆಯಾಮ ೪೫ ಡಿಗ್ರಿ ದಾಟುವವರೆಗೆ ಮಾತ್ರ ಈ ತಂತ್ರಕ್ಕೆ ಮಾನ್ಯತೆ ಉಂಟು.
ಪೋಲೊ ಕುದುರೆ ಮರಿಗಳು
left|thumb|250px|ಪೋಲೋ ಆಟ ಪ್ರಾರಂಭವಾಗುವುದನ್ನು ಕಾಯುತ್ತಿರುವ ಕುದುರೆ ಮರಿ
ಈ ಆಟದಲ್ಲಿ ಬಳಸುವ ಕುದುರೆಮರಿಗಳನ್ನು ’ಪೊಲೊ ಕುದುರೆಮರಿಗಳು’ ಎಂದು ಗುರುತಿಸಲಾಗುತ್ತದೆ. ಹಾಗೆ ನೋಡಿದರೆ ಕುದುರೆಮರಿ ಎಂಬ ಶಬ್ದ ಅತ್ಯಂತ ಸಾಂಪ್ರದಾಯಿಕವಾದದ್ದು. ಕುದುರೆ ಎಂದರೆ ಅದು ದೊಡ್ಡ ಪ್ರಮಾಣದ ಕುದುರೆ ಎಂದು ಕರೆಯಲಾಗುತ್ತದೆ. ಅವುಗಳು ೧೪.೨ ರಿಂದ ೧೬ ಮಾರುಗಳಷ್ಟು ಎತ್ತರವಿರುತ್ತವೆ (ಒಂದು ಮಾರುದ್ದ ಎಂದರೆ ಸುಮಾರು ೪ ಇಂಚುಗಳು ಅಥವಾ ೧೦.೧೬ ಸೆಂ.ಮೀಗಳು) ಹಾಗೂ ೯೦೦ ರಿಂದ ೧೧೦೦ lb ಪೌಂಡ್‌ಗಳಷ್ಟು ತೂಕ ಹೊಂದಿರುತ್ತವೆ. ಪೊಲೊ ಕುದುರೆಮರಿಗಳನ್ನು ಅವುಗಳ ಸಾಮರ್ಥ್ಯ, ವೇಗ, ದೃಢತೆ ಹಾಗೂ ತಂತ್ರಗಾರಿಕೆಗಾಗಿ ತುಂಬಾ ಚಾಣಾಕ್ಷತನದಿಂದ ಆಯ್ಕೆ ಮಾಡಲಾಗುತ್ತದೆ. ಅವುಗಳ ಸ್ವಭಾವ ಇಲ್ಲಿ ಅತ್ಯಂತ ಪ್ರಮುಖವಾದದ್ದು. ಒತ್ತಡದಲ್ಲೂ ಅವು ಕ್ರಿಯಾಶೀಲವಾಗಿರಬೇಕಾಗಿರುತ್ತದೆ. ಹಾಗೂ ಸವಾರನ ನಿಯಂತ್ರಣಕ್ಕೆ ದಕ್ಕದ ರೀತಿಯಲ್ಲಿ ಭಾವೋದ್ವೇಗಗೊಳ್ಳುವ ಕುದುರೆಗಳಿಗೆ ಇಲ್ಲಿ ಅವಕಾಶವೇ ಇಲ್ಲ. ಅವುಗಳಲ್ಲಿ ಹೆಚ್ಚಿನವು ಥರೋಬ್ರೆಡ್‌ ತಳಿಯವಾಗಿರುತ್ತವೆ ಅಥವಾ ಥರೋಬ್ರೆಡ್‌ನಿಂದ ಕ್ರಾಸ್‌ ಮಾಡಲಾದ ತಳಿಗಳೂ ಆಗಿರುತ್ತವೆ. ಅವುಗಳಿಗೆ ಒಂದೇ ಕೈಯಲ್ಲಿ ನಿಯಂತ್ರಿಸಬಲ್ಲಂತೆ ತರಬೇತಿ ನೀಡಲಾಗಿರುತ್ತದೆ ಹಾಗೂ ಮುಂದುವರಿಯಲು, ಪಕ್ಕಕ್ಕೆ ತಿರುಗಲು ಹಾಗೂ ನಿಲ್ಲಲು ಸವಾರ ತನ್ನ ಕಾಲುಗಳಲ್ಲಿಯೇ ನೀಡುವ ಸಂಜ್ಞೆಗಳನ್ನು ಅರ್ಥ ಮಾಡಿಕೊಳ್ಳುವ ಸೂಕ್ಷತೆಯನ್ನು ಅವುಗಳಿಗೆ ತರಬೇತಿಯ ಮೂಲಕ ಕಲಿಸಿಕೊಡಲಾಗುತ್ತದೆ. ಉತ್ತಮ ರೀತಿಯಲ್ಲಿ ತರಬೇತಿ ಪಡೆದ ಕುದುರೆ ತನ್ನ ಸವಾರನನ್ನು ಸುಲಲಿತವಾಗಿ ಹಾಗೂ ಚುರುಕಾಗಿ ಚೆಂಡಿನೆಡೆಗೆ ಕೊಂಡೊಯ್ಯುತ್ತದೆ ಮತ್ತು ತನ್ಮೂಲಕ ಆಟಗಾರನ ಕೌಶಲ್ಯಕ್ಕೆ ಶೇ. ೬೦ ರಿಂದ ೭೦ರಷ್ಟು ಕೊಡುಗೆಯನ್ನು ನೀಡುತ್ತದೆ. ತಂಡದ ಗೆಲುವಿನಲ್ಲಿ ಮಹತ್ವದ ಪಾತ್ರವಹಿಸುತ್ತದೆ.
ಪೊಲೊ ತರಬೇತಿ ಸಾಮಾನ್ಯವಾಗಿ ಮೂರು ವರ್ಷಕ್ಕೇ ಪ್ರಾರಂಭಗೊಂಡು ಎರಡು ವರ್ಷಕ್ಕೆ ಆರು ತಿಂಗಳಿರುವಾಗಲೇ ಮುಕ್ತಾಯಗೊಳ್ಳುತ್ತದೆ. ಬಹುತೇಕ ಕುದುರೆಗಳು ತಮ್ಮ ಐದನೇ ವಯಸ್ಸಿನಲ್ಲಿಯೇ ದೈಹಿಕವಾಗಿ ಪ್ರಬುದ್ಧ ಸ್ಥಿತಿಗೆ ತಲುಪುತ್ತವೆ ಹಾಗೂ ಅವು ತಮ್ಮ ೬ ಹಾಗೂ ೭ನೇ ವಯಸ್ಸಿನಲ್ಲಿ ಕ್ರೀಡಾಕ್ಷಮತೆ ಹಾಗೂ ತರಬೇತಿಯ ತುತ್ತ ತುದಿಯನ್ನು ತಲುಪುತ್ತವೆ. ಅದೇನೇ ಇರಲಿ, ಯಾವುದೇ ಅಪಘಾತಗಳಲ್ಲಿ ಅವು ಗಾಯಗೊಳ್ಳದೇ ಇದ್ದಲ್ಲಿ ಪೊಲೊ ಕುದುರೆಮರಿಗಳು ತಮ್ಮ ೧೮ ರಿಂದ ೨೦ ವರ್ಷಗಳ ವರೆಗೆ ಕ್ರೀಡಾಂಗಣದಲ್ಲಿ ಪ್ರಸ್ತುತವಾಗಿ ಉಳಿದುಕೊಳ್ಳಬಲ್ಲವು.
ಆಟದಲ್ಲಿ ಬಳಲಿದ ಕುದುರಗಳನ್ನು ಬದಲಾಯಿಸಲು ಹಾಗೂ ಚುಕ್ಕಾಗಳ ನಡುವೆ ಹೊಸ ಕುದುರೆಗಳನ್ನು ಬಳಸಿಕೊಳ್ಳಲೋಸುಗ ಪ್ರತಿಯೊಬ್ಬ ಕ್ರೀಡಾಳುವೂ ಒಂದಕ್ಕಿಂತ ಹೆಚ್ಚು ಕುದುರೆಗಳನ್ನು ಹೊಂದಿರಬೇಕಾಗುತ್ತದೆ. ಹಾಗಾಗಿ, ಸಾಮಾನ್ಯವಾಗಿ ಒಬ್ಬ ಕ್ರೀಡಾಳು ೪ ರಿಂದ ೮ ಕುದುರೆಗಳನ್ನು ಹೊಂದಿರುತ್ತಾನೆ. ಒಬ್ಬ ಕ್ರೀಡಾಳುವಿನ ಬೊಕ್ಕಸದಲ್ಲಿರುವ ಕುದುರೆಗಳ ಸಮೂಹವನ್ನು ’ಪೊಲೊ ಕುದುರೆಮರಿಗಳ ಸರಣಿ ’ ಎಂದೇ ಕರೆಯಲಾಗುತ್ತದೆ. ಇವುಗಳಲ್ಲಿ ಕನಿಷ್ಠ ೨ ಅಥವಾ ೩ ಕುದುರೆಮರಿಗಳನ್ನು ಕಡಿಮೆ ಗೋಲ್‌ ಪಂದ್ಯಗಳಲ್ಲಿ (ಮರು ಬಳಕೆ ಮಾಡುವುದಕ್ಕಿಂತ ಮೊದಲು ಕನಿಷ್ಠ ಒಂದು ಚಕ್ಕರ್ ನಷ್ಟು ವಿಶ್ರಾಂತಿ ಪಡೆಯುತ್ತವೆ), ೪ಕ್ಕಿಂತ ಹೆಚ್ಚು ಕುದುರೆಗಳನ್ನು ಮಧ್ಯಮ ಗೋಲ್‌ ಪಂದ್ಯಗಳಲ್ಲಿ (ಚಕ್ಕರ್ ಗೆ ಕನಿಷ್ಠ ಒಂದು ಕುದುರೆ ಬಳಸಲಾಗುತ್ತದೆ) ಹಾಗೂ ಹೆಚ್ಚಿನ ಮಟ್ಟದ ಸ್ಪರ್ಧೆಗಳಿಗೆ ಇನ್ನಷ್ಟು ಕುದುರೆಗಳನ್ನು ಬಳಸಿಕೊಳ್ಳಲಾಗುತ್ತದೆ.
ಆಟಗಾರರು
thumb|ಯುನೈಟೆಡ್ ಸ್ಟೇಟ್ಸ್‌ನ ಮಹಿಳಾ ಪೋಲೊ ತಂಡ. ಪ್ರತಿಯೊಂದು ತಂಡ ಕೂಡ ನಾಲ್ಕು ಮಂದಿ ಕುದುರೆ ಸವಾರರನ್ನು ಒಳಗೊಂಡಿರುತ್ತದೆ. ತಂಡವೊಂದು ಪುರುಷ ಹಾಗೂ ಮಹಿಳೆಯರಿಬ್ಬರನ್ನೂ ಒಳಗೊಂಡಿರಬಹುದು.
ಪ್ರತಿಯೊಬ್ಬ ಆಟಗಾರನೂ ತನ್ನದೇ ಸ್ಥಾನವನ್ನು, ಜವಾಬ್ದಾರಿಗಳನ್ನೂ ಹೊಂದಿರುತ್ತಾನೆ:
ಪೊಲೊ ಆಟವನ್ನು ಬಲಗೈಯಲ್ಲಿಯೇ ಆಡತಕ್ಕದ್ದು.
ಆಟದ ಸಲಕರಣೆಗೆಳು
thumb|right|180px|ಇರಾನಿನ ಮಹಿಳಾ ಪೋಲೊ ಆಟಗಾರ್ತಿ right|thumb|ಮೊಣಕಾಲು ಪಟ್ಟಿ ಧರಿಸಿದ ಪೋಲೊ ಆಟಗಾರ, ಎದುರಾಳಿಯಿಂದ "ಚೆಂಡನ್ನು ತಪ್ಪಿಸುವುದು" ಆಟಗಾರ ಸಾಮಾನ್ಯ ವೇಷ-ಭೂಷಣವೆಂದರೆ ಶಿರಸ್ತ್ರಾಣ (ದೂರದಲ್ಲಿ ಕುಳಿತು ಆಟವನ್ನು ವೀಕ್ಷಿಸುವ ಮಂದಿಗೆ ಅನುಕೂಲವಾಗುವಂತೆ ವಿಭಿನ್ನ ಬಣ್ಣಗಳ ಶಿರಸ್ತ್ರಾಣಗಳನ್ನು ಆಟಗಾರರು ಧರಿಸುತ್ತಾರೆ), ಮೊಣಕಾಲಿನಿಂದ ತುಸು ಕೆಳಭಾಗದವರೆಗಿರುವ ರೈಡಿಂಗ್ ಬೂಟುಗಳು, ಬಿಳಿ ಷರಾಯಿ (ಕೆಲವೊಮ್ಮೆ ಸಾಮಾನ್ಯ ಡೆನಿಮ್‌ ಜೀನ್ಸ್‌ ಬಟ್ಟೆಯದು), ಮತ್ತು ತಮ್ಮ ಸ್ಥಾನವನ್ನು ತಿಳಿಸುವ ಸಂಖ್ಯೆಯನ್ನು ಹೊಂದಿದ ಬಣ್ಣದ ಅಂಗಿಯನ್ನು ಆಟಗಾರರು ಧರಿಸುತ್ತಾರೆ. ಒಂದು ಅಥವಾ ಎರಡು ಕೈಗವಚಗಳು, ಸೊಂಟಪಟ್ಟಿ, ಮಂಡಿಕವಚಗಳು (ಕೆಲವು ಕ್ಲಬ್‌ಗಳಲ್ಲಿ ಇವು ಕಡ್ಡಾಯ), ಮುಳ್ಳುಹಿಮ್ಮಡಿ, ಮುಖಕವಚ ಹಾಗೂ ಒಂದು ಚಾಟಿ ಇವೆಲ್ಲವನ್ನೂ ಐಚ್ಛಿಕ ಪರಿಕರಗಳು ಒಳಗೊಂಡಿರುತ್ತವೆ. ಯುನೈಟೆಡ್‌ ಸ್ಟೇಟ್ಸ್ ಪೊಲೊ ಅಸೋಸಿಯೇಷನ್ (ಯುಎಸ್‌ಪಿಎ) ಆಟಗಾರರಿಗೆ ಶಿರಸ್ತ್ರಾಣ ಅಥವಾ ಟೊಪ್ಪಿ ಜೊತೆ ಚಿನ್‌ ಸ್ಟ್ರ್ಯಾಪ್‌ ಅನ್ನು ಕಡ್ಡಾಯಗೊಳಿಸಿದೆ.
ಬಾಹ್ಯ ಕ್ರೀಡಾಂಗಣದ ಪೊಲೊದಲ್ಲಿ ಬಳಸುವ ಚೆಂಡು ಹೆಚ್ಚು ಪರಿಣಾಮಕಾರಿಯಾದ ಪ್ಲಾಸ್ಟಿಕ್‌ನಿಂದ ತಯಾರಿಸಲಾಗುತ್ತದೆ. ಆದರೆ ಪ್ರಾರಂಭದಲ್ಲಿ ಅದನ್ನು ಬಿದಿರು ಅಥವಾ ನೀರು ಹಿಪ್ಪೆ ಗಿಡದ ಬೇರಿನಿಂದ ಮಾಡಲಾಗುತ್ತಿತ್ತು. ಒಳಾಂಗಣದ ಪೊಲೊ ಚೆಂಡು ಚರ್ಮದ ಹೊದಿಕೆ ಹೊಂದಿರುತ್ತದೆ ಹಾಗೂ ೪½ ಇಂಚು (೧೧.೪ ಸೆಂ.ಮೀ) ಸುತ್ತಳತೆ ಹೊಂದಿರುತ್ತದೆ. ಬಾಹ್ಯ ಕ್ರೀಡಾಂಗಣದಲ್ಲಿ ಬಳಸಲಾಗುವ ಚೆಂಡು ೩¼ (೮.೩ ಸೆಂ.ಮೀ) ಇಂಚುಗಳಷ್ಟಿರುತ್ತದೆ ಹಾಗೂ ೪ ಔನ್ಸ್‌ಗಳಷ್ಟು(೧೧೩.೪ ಗ್ರಾಂಗಳು) ತೂಕವಿರುತ್ತದೆ. ಪೊಲೊ ಆಡಲು ಬಳಸುವ ಸುತ್ತಿಗೆಯಾಕಾರದ ಉದ್ದನೆಯ ದಂಡ (ಮೆಲ್ಲೆಟ್‌) ದ ಹಿಡಿಕೆ ರಬ್ಬರ್ ಹೊದಿಕೆ ಹಾಗೂ ಹೆಬ್ಬೆರಳನ್ನು ಸುತ್ತಿಕೊಂಡಿರುವ ಸ್ಲಿಂಗ್ ಎಂದು ಕರೆಯಲಾಗುವ ಛಡಿಯನ್ನು ಹೊಂದಿರುತ್ತದೆ. ಅದರ ಉದ್ದನೆಯ ಹಿಡಿಯನ್ನು ಮಾನೌ-ಬೆತ್ತದಿಂದ ಮಾಡಲಾಗಿರುತ್ತದೆ (ಪೊಳ್ಳಾಗಿರುತ್ತದೆ ಎಂಬ ಕಾರಣಕ್ಕೆ ಬಿದಿರನ್ನು ಬಳಸುವುದಿಲ್ಲ) ಆದರೆ ಇಂದು ಮೆಲ್ಲೆಟ್‌ಗಳನ್ನು ಸಮ್ಮಿಶ್ರ ಪದಾರ್ಥಗಳಿಂದ ತಯಾರಿಸಲಾಗುತ್ತಿದೆ. ನ್ಯೂಜಿಲೆಂಡ್‌ನಲ್ಲಿ ತಯಾರಿಸಲಾಗುತ್ತಿರುವ ಮರದ ಮಿಲ್ಲೆಟ್‌ಗಳು ಈ ತಂತ್ರಜ್ಞಾನದ ಮೇರು ಅನ್ವೇಷಣೆ ಎನ್ನಬಹುದು. ಮೆಲ್ಲೆಟ್‌ಗಳ ಶಿರಭಾಗ ಸಿಗಾರ್ ನ ರೂಪದಲ್ಲಿರುತ್ತದೆ, ಗಟ್ಟಿ ಮರವಾದ ಟಿಪಾದಿಂದ ತಯಾರಿಸಲಾಗುವ ಇದು ೯ ೧/೪" ಇಂಚುಗಳಷ್ಟು ಉದ್ದವಿರುತ್ತದೆ. ಮೆಲ್ಲೆಟ್‌ನ ತೂಕ ಆಟಗಾರನ ಇಚ್ಛೆ ಹಾಗೂ ಅದನ್ನು ತಯಾರಿಸಲು ಬಳಸಲಾದ ಮರವನ್ನು ಆಧರಿಸಿ ೧೬೦ ಗ್ರಾಂ ನಿಂದ ೨೪೦ ಗ್ರಾಂಗಳಷ್ಟಿರುತ್ತದೆ. ವೃತ್ತಿಪರ ಆಟಗಾರು ಮೆಲ್ಲೆಟ್‌ನ ಶಿರಭಾಗದ ತೂಕದ ಕುರಿತು ಹೆಚ್ಚಿನ ಮುತುವರ್ಜಿ ವಹಿಸುತ್ತಾರೆ. ಮಹಿಳಾ ಆಟಗಾರರು ಪುರುಷ ಆಟಗಾರರಿಗೆ ಹೋಲಿಸಿದರೆ ಅತ್ಯಂತ ಕಡಿಮೆ ತೂಕದ ಮೆಲ್ಲೆಟ್‌ಗಳನ್ನು ಬಳಸುತ್ತಾರೆ.  ಕೆಲವು ಪೊಲೊ ಆಟಗಾರರು ತಮ್ಮ ಕುದುರೆಗಳ ಎತ್ತರಕ್ಕೆ ಅನುಗುಣವಾಗಿ ಎಷ್ಟು ಉದ್ದದ ಮೆಲ್ಲೆಟ್‌ ಅನ್ನು ಬಳಸಬೇಕು ಎಂಬುದನ್ನು ನಿರ್ಧರಿಸುತ್ತಾರೆ. ಕುದುರೆ ಎಷ್ಟು ಉದ್ದವಿದೆಯೋ ಅಷ್ಟು ಉದ್ದದ ಮೆಲ್ಲೆಟ್‌.   ಇನ್ನು ಕೆಲವು ಆಟಗಾರರು ಕುದುರೆ ಎಷ್ಟೇ ಎತ್ತರವಿರಲಿ ನಿರ್ದಿಷ್ಟ ಉದ್ದದ ಮೆಲ್ಲೆಟ್‌ ಅನ್ನು ಬಳಸುತ್ತಾರೆ. ಇನ್ನು ಕೆಲವು ಆಟಗಾರರು ಕುದುರೆ ಎಷ್ಟೇ ಎತ್ತರವಿರಲಿ ನಿರ್ದಿಷ್ಟ ಉದ್ದದ ಮೆಲ್ಲೆಟ್‌ ಅನ್ನು ಬಳಸುತ್ತಾರೆ. ಹೀಗೆ ಬಳಸಲಾಗುವ ವಿಭಿನ್ನ ಉದ್ದದ ಮೆಲ್ಲೆಟ್‌ಗಳು ೫೦ ಇಂಚಿನಿಂದ ೫೩ ಇಂಚಿನವರೆಗಿರುತ್ತವೆ.    ಆಟದ ಸಂದರ್ಭದಲ್ಲಿ ಚೆಂಡು ದುಂಡಾದ ಹಾಗೂ ಚಪ್ಪಟೆಯಾದ ಭಾಗಕ್ಕೆ ತಾಗುವುದಕ್ಕಿಂತ ಹೆಚ್ಚಾಗಿ ಮೆಲ್ಲೆಟ್‌ನ ಶಿರೋಭಾಗದ ಉದ್ದನೆಯ ಭಾಗಕ್ಕೆ ತಗುಲುತ್ತದೆ.
ಪೊಲೊ ಜೀನುಗಳು ಇಂಗ್ಲೀಷ್‌ ಮಾದರಿಯಲ್ಲಿರುತ್ತವೆ. ಹತ್ತಿರದ ಸಂಪರ್ಕ, ಮೇಲ್ನೋಟಕ್ಕೆ ಜಂಪಿಂಗ್ ಜೀನುಗಳ ರೀತಿಯಲ್ಲಿದ್ದರೂ ಪೊಲೊದಲ್ಲಿ ಬಳಸಲಾಗುವ ಬಹುತೇಕ ಜೀನುಗಳು ಕವಾಟಗಳನ್ನು ಹೊಂದಿರುವುದಿಲ್ಲ. ಬದಲಿಗೆ ಜೀನು ಹೊದಿಕೆಯನ್ನು ಹೊಂದಿರುತ್ತವೆ. ಆದರೆ ಕೆಲವು ಆಟಗಾರರು ಜೀನು ಹೊದಿಕೆಯನ್ನು ಬಳಸುವುದಿಲ್ಲ. ಮುಂದಿನ ಬಿಲ್ಲೆಟ್‌ಗೆ ಅಂಟಿಕೊಂಡಂತಿರುವ ಎದೆಗವಚವನ್ನು ಅವರು ಹೆಚ್ಚಾಗಿ ಬಳಸುತ್ತಾರೆ. ಟೈ-ಡೌನ್‌ (ಸ್ಟ್ಯಾಂಡಿಂಗ್ ಮಾರ್ಟಿಂಗೇಲ್) ಕೂಡ ಬಳಸಬಹುದಾಗಿದೆ. ಆದರೂ ಸುರಕ್ಷತೆಯ ದೃಷ್ಟಿಯಿಂದ ಎದೆಗವಚ ಅವಶ್ಯಕವಾದದ್ದು. ಸಾಮಾನ್ಯವಾಗಿ ನೆಕ್‌ ಸ್ಟ್ರ್ಯಾಪ್‌ಕ್ಯಾಪ್‌ ಈ ಟೈ-ಡೌನ್‌ಗೆ ಒತ್ತಾಸೆಯಾಗಿರುತ್ತದೆ. ಜೀನುಪಟ್ಟಿಯನ್ನೂ ಬಳಸಲಾಗುತ್ತದೆ. ಈ ಎಲ್ಲಾ ಪರಿಕರಗಳಲ್ಲಿ ಕುದುರೆ ಸವಾರಿ ಮಾಡುವಾಗ ಕಾಲೂರಲು ಬಳಸುವ ಕಬ್ಬಿಣದ ಬಳೆ ಅತಿ ಹೆಚ್ಚು ಭಾರವಾದದ್ದು. ಹಾಗೆಯೇ ಆ ಬಳೆಯನ್ನು ಹೊಂದಿರುವಂತ ಚರ್ಮದ ಪಟ್ಟಿ ಹೆಚ್ಚು ಅಗಲವಾಗಿಯೂ, ದಪ್ಪವಾಗಿಯೂ ಇರುತ್ತದೆ. ಆಟವಾಡುವ ಸಂದರ್ಭದಲ್ಲಿ ಕುದುರೆಗಳ ಕಾಲಿಗೆ ಗಾಯವಾಗದಂತೆ ಮೊಣಕಾಲುಗಳ ತುಸು ಕೆಳಗೆ ಪೊಲೊ ಹೊದಿಕೆಯನ್ನು ಕಟ್ಟಲಾಗಿರುತ್ತದೆ. ಇದರ ಜೊತೆಗೆ ಕೆಲವೊಮ್ಮೆ ಜಿಗಿಯುವ ಅಥವಾ ನೆಗೆಯುವ (open front) ಬೂಟುಗಳನ್ನು ಬಳಸಲಾಗುತ್ತದೆ. ಈ ಎಲ್ಲಾ ಪರಿಕರಗಳ ಬಣ್ಣ ತಂಡದ ಆಟಗಾರರು ಧರಿಸಿದ ವಸ್ತ್ರದ ಬಣ್ಣಕ್ಕೆ ಹೊಂದುವಂತಿರುತ್ತದೆ. ಸವಾರನ ಮೆಲ್ಲೆಟ್‌ಗೆ ತಾಕದಂತೆ ಕುದುರೆಯ ಕುತ್ತಿಗೆ ಮೇಲಿನ ಕೂದಲನ್ನು ಹೆಣೆಯಲಾಗಿರುತ್ತದೆ ಹಾಗೂ ಅವುಗಳ ಬಾಲದ ಕೂದಲುಗಳನ್ನು ರಿಬ್ಬನ್‌ನಿಂದ ಸುತ್ತಲಾಗಿರುತ್ತದೆ.
ಕುದುರೆಗಳಿಗೆ ಬಳಸಲಾಗುವ ಕಡಿವಾಣ ಹೆಚ್ಚಾಗಿ ಗಾಗ್ ಕಡಿವಾಣವಾಗಿರುತ್ತದೆ ಅಥವಾ ಪೆಲ್ಹಾಮ್‌ ಕಡಿವಾಣವಾಗಿರುತ್ತದೆ. ಗಾಗ್ ಕಡಿವಾಣವಾದರೆ ಅದರೊಂದಿಗೆ ಹೊಂದಿಕೊಂಡಂತೆ ಇರುವ ಕ್ಯಾವೆಸನ್‌ಗೆ ಹೆಚ್ಚುವರಿಯಾಗಿ ನೋಸ್‌ಬ್ಯಾಂಡ್‌ ಅನ್ನು ಅಳವಡಿಸಿರುತ್ತಾರೆ. ಸವಾರರು ತಮ್ಮ ಕುದುರೆಗಳನ್ನು ತಮ್ಮ ನಿಯಂತ್ರಣದಲ್ಲಿ ಇಟ್ಟುಕೊಳ್ಳಲು ಎರಡು ಸೆಟ್‌ ಲಗಾಮುಗಳನ್ನು ಬಳಸುತ್ತಾರೆ ಮತ್ತು ಅದರಲ್ಲಿ ಒಂದು ಸೆಟ್‌ ಲಗಾಮನ್ನು ಹಿಡಿದೆಳೆಯಲು ಬಳಸುತ್ತಾರೆ.
ಕ್ರೀಡಾಂಗಣ
ಪೊಲೊ ಆಟವಾಡುವ ಕ್ರೀಡಾಂಗಣ ೩೦೦ ಗಜಗಳಷ್ಟು ಉದ್ದವಿರುತ್ತದೆ ಹಾಗೂ ೧೬೦ ಗಜಗಳಷ್ಟು ಅಗಲವಿರುತ್ತದೆ. ಅಂದರೆ ಅಮೆರಿಕದ ಒಂಬತ್ತು ಫುಟ್‌ಬಾಲ್‌ ಮೈದಾನಗಳಿಗೆ ಪೊಲೊದ ಒಂದು ಮೈದಾನ ಸಮ. ತ್ವರಿತಗತಿಯ ಪೊಲೊ ಆಡುವ ಮೈದಾನಗಳಲ್ಲಿ ಸುರಕ್ಷತೆಯ ದೃಷ್ಟಿಯಿಂದ ದಪ್ಪನೆಯ ಹುಲ್ಲುಹಾಸನ್ನು ಬೆಳೆಸಲಾಗಿರುತ್ತದೆ. ಗೋಲ್‌ ಪೋಸ್ಟ್‌ ೮ ಅಡಿ ಅಗಲವಾಗಿರುತ್ತವೆ ಹಾಗೂ ಮೈದಾನದ ಎರಡೂ ಅಂಚಿನ ಮಧ್ಯದಲ್ಲಿ ನಿಲ್ಲಿಸಲಾಗಿರುತ್ತದೆ. ಪೊಲೊ ಮೈದಾನದ ಮೇಲ್ಬಾಗವನ್ನು ಆಟಕ್ಕೆ ಸೂಕ್ತವಾಗಿಡಲು ತುಂಬಾ ಎಚ್ಚರಿಕೆಯಿಂದ ಹಾಗೂ ಮುತುವರ್ಜಿಯಿಂದ ಕಾಪಾಡಿಕೊಳ್ಳಬೇಕಾಗುತ್ತದೆ. ಪಂದ್ಯದ ಅರ್ಧದಲ್ಲಿ ವೀಕ್ಷಕರನ್ನೂ ಮೈದಾನಕ್ಕೆ ಬರಮಾಡಿಕೊಂಡು ಪೊಲೊದ ಸಂಪ್ರದಾಯವಾದ ’ಡಿವೋಟ್ ಸ್ಟ್ಯಾಂಪಿಂಗ್‌’’ ನಲ್ಲಿ ಭಾಗವಹಿಸಲು ಅವರಿಗೂ ಅವಕಾಶ ಕಲ್ಪಿಸಿಕೊಡಲಾಗುತ್ತದೆ. ಕುದುರೆಗಳ ಕಾಲಿಗೆ ಸಿಕ್ಕು ಆಕಾರ ಕಳೆದುಕೊಂಡ ಮೈದಾನದ ಮೇಲಿನ ಹುಲ್ಲಿನ ಚಿಕ್ಕ ಚಿಕ್ಕ ಉಬ್ಬುಗಳನ್ನು ಸರಿಮಾಡುವುದರ ಜೊತೆಗೆ ಅಲ್ಲಿ ಬಂದಿದ್ದ ಎಲ್ಲಾ ವೀಕ್ಷಕರೂ ಒಬ್ಬರಿಗೊಬ್ಬರು ಬೆರೆಯಲೋಸುಗ ಈ ಸಂಪ್ರದಾಯವನ್ನು ಪ್ರಾರಂಭಿಸಲಾಯಿತು ಎನ್ನಲಾಗಿದೆ.
ಹೊರಾಂಗಣ ಪೊಲೊ
ಈ ಆಟ ೭ ನಿಮಿಷಗಳ ಆರು ಚುಕ್ಕಾಗಳನ್ನು ಹೊಂದಿರುತ್ತದೆ. ಆಟಗಾರರು ಈ ನಡುವೆಯೇ ತಮ್ಮ ಕುದುರೆಗಳನ್ನು ಬದಲಿಸುತ್ತಾರೆ. ೭ ನಿಮಿಷಗಳ ಒಂದು ಚುಕ್ಕಾ ಪ್ರತಿ ಬಾರಿಯೂ ಅಂತ್ಯಗೊಂಡಾಗ ಆಟ ನಿಲ್ಲುವವರೆಗೂ ೩೦ ನಿಮಿಷಗಳಷ್ಟು ಹೆಚ್ಚುವರಿ ಕಾಲ ಮುಂದುವರಿಯುತ್ತದೆ. ಪ್ರತಿಯೊಂದು ಚುಕ್ಕಾಗಳ ನಡುವೆ ನಾಲ್ಕು ನಿಮಿಷಗಳ ವಿಶ್ರಾಂತಿ ಇರುತ್ತದೆ. ಪೆನಾಲ್ಟಿ, ಪರಿಕರಗಳು ಮುರಿಯುವುದು ಅಥವಾ ಆಟಗಾರನಾಗಲೀ, ಕುದುರೆಯಾಗಲೀ ಗಾಯಗೊಳ್ಳದ ಹೊರತು ಒಮ್ಮೆ ಶುರುವಾದ ಪಂದ್ಯ ನಿರಂತರವಾಗಿ ಮುಂದುರಿಯುತತಲೇ ಇರುತ್ತದೆ. ಮೈದಾನದ ಅಂಚಿನಲ್ಲಿ ನಿಲ್ಲಿಸಲಾದ ಗೋಲ್‌ ಪೋಸ್ಟ್‌ ಗಳ ನಡುವೆ ಚೆಂಡನ್ನು ನುಗ್ಗಿಸಿ ಗೋಲು ಗಳಿಸುವುದಷ್ಟೇ ಉಭಯ ತಂಡಗಳ ಏಕೈಕ ಉದ್ದೇಶವಾಗಿರುತ್ತದೆ. ಒಂದು ಪಕ್ಷ, ಗೋಲ್‌ಗಿಂತ ಅಗಲವಾಗಿ ಚೆಂಡನ್ನು ಹೊಡೆದರೆ ಎದುರಾಳಿ ತಂಡಕ್ಕೆ ಚೆಂಡು ಯಾವ ಜಾಗದಲ್ಲಿ ಮೈದಾನದ ಬೌಂಡರಿ ದಾಟಿತೋ ಅಲ್ಲಿಂದಲೇ ’ನಾಕ್‌-ಇನ್‌’ ಮಾಡುವ ಅವಕಾಶ ಕಲ್ಪಿಸಿಕೊಡಲಾಗುತ್ತದೆ. ಆ ಮೂಲಕ ಬೌಂಡರಿ ಬಿಟ್ಟು ಹೊರ ಹೋದ ಚೆಂಡು ಮತ್ತೊಮ್ಮೆ ಕ್ರೀಡಾಂಗಣದೊಳಗೆ ಪ್ರವೇಶ ಪಡೆಯುತ್ತದೆ.
ಅರೇನಾ ಪೊಲೊ
ಅರೇನಾ ಪೊಲೊಗೆ ಸಂಬಂಧಿಸಿದಂತೆ ಅಮೆರಿಕದ ಹಾಗೂ ಬ್ರಿಟೀಷ್‌ ನಿಯಮಾವಳಿಯಲ್ಲಿ ಚಿಕ್ಕ ಪುಟ್ಟ ವ್ಯತ್ಯಾಸಗಳಿವೆ. ಆಟದಲ್ಲಿರುವ ನಾಲ್ಕು ಅವಧಿಗಳನ್ನು ಚುಕ್ಕಾ(ಬ್ರಿಟೀಷ್ ಅರೆನಾ ಪೊಲೊ ಕ್ರೀಡೆಯ ನಿಯಮಾವಳಿಯಲ್ಲಿ ಪ್ರಸ್ತುತ ಆರುವರೆ ನಿಮಿಷದ ಚುಕ್ಕಾವನ್ನು ಅಳವಡಿಸಿಕೊಳ್ಳಲಾಗಿದೆ) ಎಂದೇ ಕರೆಯಲಾಗುತ್ತದೆ. ಈ ನಡುವೆಯೇ ಆಟಗಾರರು ತಮ್ಮ ಕುದುರೆಗಳನ್ನು ಬದಲಿಸಿಕೊಳ್ಳುತ್ತಾರೆ. ಒಂದೇ ಕುದುರೆಗೆ ಎರಡು ಚುಕ್ಕಾಗಳನ್ನು ಏಕಕಾಲದಲ್ಲಿ ಆಡಲು ಸಾಧ್ಯವಾಗದೇ ಇರಬಹುದು. ಪೆನಾಲ್ಟಿ ಸಂಭವಿಸುವವರೆಗೆ, ಯಾವುದಾದರೂ ಪರಿಕರ ಮುರಿಯುವವರೆಗೆ, ಹಾಗೂ ಆಟಗಾರನಾಗಲೀ, ಕುದುರೆಯಾಗಲೀ ಗಾಯಗೊಳ್ಳುವವರೆಗೆ ಆಟ ನಿರಂತರವಾಗಿ ಸಾಗುತ್ತಿರುತ್ತದೆ. ಉಭಯ ತಂಡಗಳ ಗಮನವೆಲ್ಲಾ ಅರೇನಾದ ಎರಡೂ ಅಂಚಿನಲ್ಲಿಟ್ಟ ಗೋಲ್‌ಪೋಸ್ಟ್‌ನೊಳಗೆ ಚೆಂಡನ್ನು ನುಗ್ಗಿಸಿ ಅಂಕ ಗಳಿಸುವುದರೆಡೆಗೇ ಇರುತ್ತದೆ. ಕ್ರೀಡಾಂಗಣದಲ್ಲಿ ಆಡುವ ಪೊಲೊ ರೀತಿ ಗೋಲು ಗಳಿಸಿದ ಮೇಲೆ ಅಂಚುಗಳನ್ನು ಬದಲಿಸದೇ, ಪ್ರತಿಯೊಂದು ಚುಕ್ಕಾದ ಅಂತ್ಯದಲ್ಲೂ ಮೈದಾನದ ಅಂಚನ್ನು ಬದಲಿಸಲಾಗುತ್ತದೆ. ಚೆಂಡು ಕ್ರೀಡಾಂಗಣವನ್ನು ದಾಟಿ ಹೋಗದಂತೆ ತಡೆಯಲು ೫-೬ ಅಡಿ ಎತ್ತರವಿರುವ ಮರದ ಬೌಂಡರಿ ಗೋಡೆಗಳನ್ನು ನಿರ್ಮಿಸಲಾಗಿರುತ್ತದೆ. ಒಂದು ವೇಳೆ ಚೆಂಡು ಕ್ರೀಡಾಂಗಣ ದಾಟಿದರೆ ಅದನ್ನು ಡೆಡ್‌ ಬಾಲ್‌ ಎಂದು ಪರಿಗಣಿಸಲಾಗುತ್ತದೆ ಹಾಗೂ ಆಟವನ್ನು ಪುನಃ ಪ್ರಾರಂಭಿಸಲಾಗುತ್ತದೆ.(ಯಾವ ತಂಡ ಚೆಂಡನ್ನು ಕ್ರೀಡಾಂಗಣದ ಹೊರಗೆ ಹೊಡೆಯುತ್ತದೋ ಅದರ ಎದುರಾಳಿ ತಂಡಕ್ಕೆ ಫ್ರೀ ಹಿಟ್‌ ಗಳನ್ನು ಹೊಡೆಯುವ ಅವಕಾಶವನ್ನು ಈಗಿನ ಬ್ರಿಟೀಷ್ ಅರೇನಾ ನಿಯಮಾವಳಿ ಒದಗಿಸಿಕೊಟ್ಟಿದೆ). ಅರೇನಾ ಪೊಲೊದಲ್ಲಿನ ಸ್ಥಳಾವಕಾಶ ತುಂಬಾ ಸೀಮಿತವಾಗಿರುವುದರಿಂದ ಕುದುರೆಗಳಿಗೆ ಹೊರಾಂಗಣದಲ್ಲಿ ಸಿಗುವಂತೆ ನೆಗೆಯುವ ಅವಕಾಶ ದೊರೆಯುವುದೇ ಇಲ್ಲ. ಆಟ ಮಾತ್ರ ಯಾವುದೇ ಅಡೆ ತಡೆ ಇಲ್ಲದೇ ನಿರಂತರವಾಗಿ ನಡೆಯುತ್ತಲೇ ಇರುತ್ತದೆ.
ಸಮಕಾಲೀನ ಕ್ರೀಡೆ
thumb|left|ಓಲಂಪಿಕ್ ಆಟದ ಒಂದು ಭಾಗವಾಗಿ ಪೋಲೊ ಆಡಲಾಯಿತು (1900) ಪೊಲೊ ಇಂದು ಸುಮಾರು ೭೭ ರಾಷ್ಟ್ರಗಳಲ್ಲಿ ಚಾಲ್ತಿಯಲ್ಲಿದೆ. ಅದರ ಓಲಂಪಿಕ್ ಕ್ರೀಡೆಯಲ್ಲಿ ಮಿಂಚುವ ಅವಕಾಶ ೧೯೦೦ ರಿಂದ ೧೯೩೯ರ ವರೆಗೆ ಮಾತ್ರ ಸೀಮಿತಗೊಂಡಿದ್ದರೂ ೧೯೯೮ರ ಅಂತರ್‌ರಾಷ್ಟ್ರೀಯ ಓಲಂಪಿಕ್‌ ಸಮಿತಿ ಇದನ್ನು ’ಫೆಡರೇಷನ್‌ ಆಫ್‌ ಇಂಟರ್ ನ್ಯಾಷನಲ್ ಪೊಲೊ’ ಎಂಬ ಅಂತರಾಷ್ಟ್ರೀಯ ಮಟ್ಟದ ಸಂಸ್ಥೆಯನ್ನು ಹೊಂದಿದ ಕ್ರೀಡೆ ಎಂದು ಪರಿಗಣಿಸಿತು. ಫೆಡರೇಷನ್‌ ಆಫ್‌ ಇಂಟರ್ ನ್ಯಾಷನಲ್ ಪೊಲೊ ಪ್ರತಿ ಮೂರು ವರ್ಷಗಳಿಗೊಮ್ಮೆ ಅಂತರ್ ರಾಷ್ಟ್ರೀಯ ಮಟ್ಟದ ’ವರ್ಲ್ಡ್‌ ಪೊಲೊ ಚಾಂಪಿಯನ್‌ಶಿಪ್‌’ ಅನ್ನು ಆಯೋಜಿಸುತ್ತದೆ.
ಅಮೆರಿಕ ದೇಶದ ಪೊಲೊ ಕ್ರೀಡೆಯ ಚುಕ್ಕಾಣಿ ಇರುವುದು ಯುನೈಟೆಡ್‌ ಸ್ಟೇಟ್ಸ್‌ ಪೊಲೊ ಅಸೋಸಿಯೇಷನ್‌ (ಯುಎಸ್‌ಪಿಎ) ಕೈಯಲ್ಲಿ. ಅಮೆರಿಕ ’ಯನೈಟೆಡ್‌ ಸ್ಟೇಟ್ಸ್‌ ವುಮನ್ಸ್‌ ಪೊಲೊ ಫೆಡರೇಷನ್‌’ ಅನ್ನು ಹೊಂದಿದ್ದು ಜಗತ್ತಿನಲ್ಲಿ ಮಹಿಳಾ ಪೊಲೊ ತಂಡ ಹೊಂದಿದ ಹೆಗ್ಗಳಿಕೆ ಆ ರಾಷ್ಟ್ರದ್ದು.
ಆಧುನಿಕ ಕ್ರೀಡೆ ಮುಂದೆ ಹಲವಾರು ಸವಾಲುಗಳಿವೆ. ಸಾಂಪ್ರದಾಯಿಕ, ಸಾಮಾಜಿಕ ಹಾಗೂ ಆರ್ಥಿಕವಾಗಿ ದಂತ ಗೋಪುರದಲ್ಲಿರುವ ಈ ಆಟ ತುಸು ದುಬಾರಿ ಕೂಡ ಹೌದು. ಈ ಆಟವನ್ನು ಇನ್ನಷ್ಟು ಸಾರ್ವಜನಿಕ ಸ್ನೇಹಿಯನ್ನಾಗಿಸಬೇಕು ಎಂಬುದು ಹಲವು ಕ್ರೀಡಾಳುಗಳ ಆಗ್ರಹ. ಇದರಿಂದ ಆಟದ ಗುಣಮಟ್ಟವನ್ನು ಹೆಚ್ಚಿಸಬಹುದು ಎಂಬುದು ಅವರ ಅಭಿಪ್ರಾಯ. ಆದರೆ ಇನ್ನು ಕೆಲವು ಆಟಗಾರರು ಕ್ರೀಡೆಗೆ ಇರುವ ಸಾಮಾಜಿಕ ಹಾಗೂ ಆರ್ಥಿಕ ಪ್ರಭಾವಳಿಯನ್ನು ಹಾಗೆಯೇ ಉಳಿಸಿಕೊಳ್ಳಬೇಕು ಎಂಬರ್ಥದಲ್ಲಿ ವಾದ ಮಂಡಿಸುತ್ತಾರೆ. ವಾದ-ವಿವಾದವೇನೇ ಇರಲಿ, ೧೯೮೦ ದಶಕದೀಚೆಗೆ ಪೊಲೊ ಕ್ರೀಡೆಯ ಜನಪ್ರಿಯತೆಯ ಸೂಚ್ಯಾಂಕದಲ್ಲಿ ಗಮನಾರ್ಹ ಏರಿಕೆ ಕಂಡುಬಂದಿದೆ.
ಆಗ್ನೇಯ ಏಷ್ಯಾ
thumb|350px|right|2007ರ ಸಿಇಎ ಗೇಮ್ಸ್ ಪೋಲೊದಲ್ಲಿ ಇಂಡೊನೇಶಿಯಾ ಥೈಲ್ಯಾಂಡ್ ವಿರುದ್ಧ ಆಟವಾಡಿತು. ೨೦೦೭ರಲ್ಲಿ ನಡೆದ ಆಗ್ನೇಯ ಏಷ್ಯಾ ಕ್ರೀಡಾಕೂಟ ಪೊಲೊ ಕ್ರೀಡೆಯನ್ನೂ ಒಳಗೊಂಡಿತ್ತು. ಇಂಡೋನೇಷ್ಯಾ, ಸಿಂಗಾಪುರ್, ಮಲೇಷ್ಯಾ, ಥಾಯ್‌ಲ್ಯಾಂಡ್‌ ಹಾಗೂ ಫಿಲಿಫೈನ್ಸ್‌ ರಾಷ್ಟ್ರಗಳು ಈ ಕ್ರೀಡಾಕೂಟದಲ್ಲಿ ಪಾಲ್ಗೊಂಡಿದ್ದವು. ಈ ಪಂದ್ಯಾವಳಿಯಲ್ಲಿ ಮಲೇಷ್ಯಾ ಸ್ವರ್ಣ ಪದಕ ಗಳಿಸಿದರೆ ಸಿಂಗಾಪೂರ್ ಹಾಗೂ ಥಾಯ್‌ಲ್ಯಾಂಡ್‌ ಕ್ರಮವಾಗಿ ಬೆಳ್ಳಿ ಹಾಗೂ ಕಂಚು ಪದಕಗಳನ್ನು ತಮ್ಮದಾಗಿಸಿಕೊಂಡವು.
ಆಗ್ನೇಯ ಏಷ್ಯಾಗಳಲ್ಲಿ ನೂರ್ಮಡಿಗೊಂಡ ಪೊಲೊ ಪ್ರೇಮ ಇಂದು ಪಟ್ಟಾಯ, ಕೌಲಾಂಪುರ್, ಜಕಾರ್ತ ನಗರಗಳಲ್ಲಿ ಯಥೇಚ್ಛವಾಗಿ ಕಂಡುಬರುತ್ತಿದೆ. ಇನ್ನು ಪಾಟ್ಟಾಯ ಒಂದರಲ್ಲಿಯೇ ಮೂರು ಕ್ಲಬ್‌ಗಳು ಸಕ್ರಿಯವಾಗಿವೆ (ಪೊಲೊ ಎಸ್ಕೇಪ್‌, ಸಿಯಾಮ್‌ ಪೊಲೊ ಪಾರ್ಕ್‌ ಹಾಗೂ ಥಾಯ್‌ ಪೊಲೊ ಹಾಗೂ ಇಕ್ವೆಸ್ಟ್ರಿಯನ್‌ ಕ್ಲಬ್‌). ಇಂಡೋನೇಷ್ಯಾದಲ್ಲಿ ನುಸಂತರಾ ಪೊಲೊ ಕ್ಲಬ್‌ ಸಕ್ರಿಯವಾಗಿದೆ. ೨೦೦೮ರಲ್ಲಿ ಪ್ರಾಥಮಿಕ ಸಭೆ ನಡೆಸುವ ಮೂಲಕ ’ಸೌತ್‌ ಈಸ್ಟ್‌ ಏಷ್ಯಾ ಪೊಲೊ ಫೆಡರೇಷನ್‌’ ಅನ್ನು ಹುಟ್ಟು ಹಾಕಲಾಯಿತು. ಇದರಲ್ಲಿ ರಾಯಲ್‌ ಮಲೇಷಿಯನ್‌ ಪೊಲೊ ಅಸೋಸಿಯೇಷನ್‌, ಥಾಯ್‌ಲ್ಯಾಂಡ್‌ ಪೊಲೊ ಅಸೋಸಿಯೇಷನ್‌, ಇಂಡೋನೇಷ್ಯನ್‌ ಪೊಲೊ ಅಸೋಸಿಯೇಷನ್‌, ಸಿಂಗಾಪುರ್ ಪೊಲೊ ಅಸೋಸಿಯೇಷನ್‌, ರಾಯಲ್ ಬ್ರೂನಿ ಪೊಲೊ ಅಸೋಸಿಯೇಷನ್‌ ಹಾಗೂ ದ ಫಿಲಿಫೈನ್ಸ್ ಪೊಲೊ ಅಸೋಸಿಯೇಷನ್‌ಗಳೂ ಒಳಗೊಂಡಿದ್ದವು. ಇತ್ತೀಚೆಗಷ್ಟೇ ಜನೆಕ್‌ ಗಝೆಕಿ ಹಾಗೂ ರುಕಿ ಬೈಲ್ಯು “ಮೆಟ್ರೊಪಾಲಿಟನ್‌ ಆಸ್ಟ್ರೇಲಿಯಾ, ಸಿರಿವಂತ ಪ್ರಾಯೋಜಕರ” ಒತ್ತಾಸೆಯಿಂದಾಗಿ” ಪಾರ್ಕ್‌ಗಳಲ್ಲಿ ಪೊಲೊ ಪಂದ್ಯಗಳನ್ನು ಆಯೋಜಿಸಿದ್ದವು.
’ಚೈನೀಸ್‌ ಇಕ್ವೆಸ್ಟ್ರಿಯನ್‌ ಅಸೋಸಿಯೇಷನ್‌’ ಅನ್ನು ಹೊಸದಾಗಿ ಸ್ಥಾಪಿಸಲಾಗಿದೆ ಹಾಗೂ ಅದರ ಜೊತೆಗೇ ಚೀನಾದಲ್ಲಿಯೇ ಇನ್ನೆರಡು ಹೊಸ ಕ್ಲಬ್‌ಗಳನ್ನು ಸ್ಥಾಪಿಸಲಾಗಿದೆ. ಅವುಗಳೆಂದರೆ, ೨೦೦೪ರಲ್ಲಿ ಕ್ಸಿಯಾ ಯಂಗ್ ಸ್ಥಾಪಿಸಿದ ’ಬೀಜಿಂಗ್ ಸನ್ನಿ ಪೊಲೊ ಕ್ಲಬ್‌’ ಹಾಗೂ ಶಾಂಗೈನಲ್ಲಿ ೨೦೦೫ರಲ್ಲಿ ಸ್ಥಾಪಿಸಲಾದ ನೈನ್‌ ಡ್ರ್ಯಾಗನ್ಸ್‌ ಹಿಲ್‌ ಪೊಲೊ ಕ್ಲಬ್‌.
ರೂಪಾಂತರಗಳು
ಜೈಪುರದ ಸಿಟಿ ಪ್ಯಾಲೇಸ್‌ನಲ್ಲಿ ಹಳೆಯ ಪೊಲೊಕಾರ್ಟ್ ಪ್ರದರ್ಶಿಸಲಾಗಿದೆ. ವಸ್ತುಸಂಗ್ರಹಾಲಯವು "ನೈಟ್ ಪೋಲೊ ಬಾಲ್" ಅನ್ನು ತಿರುಗಿಸುವ ವೇದಿಕೆಯೊಂದಿಗೆ ಮೇಣದಬತ್ತಿಯನ್ನು ಇಡುತ್ತದೆ. ಮೇಲೆ ಚರ್ಚಿಸಿದ ಸಾಗೋಲ್ ಕಾಂಗ್ಜೀ, ಪೋಲೊದ ಒಂದು ಆವೃತ್ತಿಯಾಗಿದ್ದರೂ, ಇದನ್ನು ಆಧುನಿಕ ಹೊರಾಂಗಣ ಪೋಲೊನ ಪೂರ್ವಗಾಮಿ ಎಂದು ಸಹ ಕಾಣಬಹುದು.
ಪ್ರಖ್ಯಾತ ಪೋಲೊ ಆಟಗಾರರು
ಇಟಾಲಿಯನ್ ಶೈಲಿಯಲ್ಲಿ ಬರೆದ ಆಟಗಾರರ ಹೆಸರುಗಳು ಪೋಲೊ ಆಟವಲ್ಲದೇ ಹೊರಗಡೆಯು ಪ್ರಸಿದ್ಧವಾಗಿದೆ.
ವಿಶ್ವ ಸ್ತನ್ಯಪಾನ ಸಪ್ತಾಹ
ವಿಶ್ವ ಸ್ತನ್ಯಪಾನ ವಾರ (ಡಬ್ಲ್ಯೂಬಿಡಬ್ಲ್ಯೂ) ವಾರ್ಷಿಕ ಆಚರಣೆಯಾಗಿದ್ದು, ಇದನ್ನು ಪ್ರತಿವರ್ಷ ಆಗಸ್ಟ್ 1 ರಿಂದ ಆಗಸ್ಟ್   7 ರವರೆಗೆ  120 ಕ್ಕೂ ಹೆಚ್ಚು ದೇಶಗಳಲ್ಲಿ ನಡೆಸಲಾಗುತ್ತದೆ.WBW ವೆಬ್ಸೈಟ್ನ   ಅಂಕಿಅಂಶಗಳ ಪ್ರಕಾರ, ಪ್ರಪಂಚದ ಸ್ತನ್ಯಪಾನ ಸಪ್ತಾಹ 2010 ರ ವರೆಗೆ  488 ಸಂಘಟನೆಗಳು ಮತ್ತು 406,620 ಜನ ಭಾಗವಹಿಸುವವರೊಂದಿಗೆ 79 ದೇಶಗಳಲ್ಲಿ 540 ಕಾರ್ಯಕ್ರಮಗಳು ನಡೆದಿವೆ.ಸ್ತನ್ಯಪಾನ ಕ್ರಿಯೆಗಾಗಿ ವಿಶ್ವ ಅಲೈಯನ್ಸ್ , WHO ಮತ್ತು UNICEF, WBW ಯ ಸಂಘಟಿತವಾಗಿದ್ದು,  ಮಗು ಜನಿಸಿದ ಮೊದಲ ಆರು ತಿಂಗಳ ಕಾಲ ವಿಶೇಷ ಎದೆ ಹಾಲುಣಿಸುವಿಕೆಯನ್ನು ಉತ್ತೇಜಿಸುವ ಗುರಿಯೊಂದಿಗೆ 1991ರಲ್ಲಿ  ಆರಂಭಿಸಲಾಯಿತು  ಸ್ತನ್ಯಪಾನ ,ಮಹತ್ವದ ಪೋಷಕಾಂಶಗಳನ್ನು ಒದಗಿಸುತ್ತದೆ, ಆರೋಗ್ಯ ಪ್ರಯೋಜನಗಳನ್ನು ನೀಡುತ್ತದೆ ನ್ಯುಮೋನಿಯಾ ,ಪ್ರಾಣಾಂತಿಕ ರೋಗಗಳಿಂದ ರಕ್ಷಣೆ ಮತ್ತು  ಬೆಳವಣಿಗೆಯನ್ನು ಅಭಿವೃದ್ಧಿಪಡಿಸುತ್ತದೆ.
ಇತಿಹಾಸ
ವಿಶ್ವ ಸ್ತನ್ಯಪಾನ ವೀಕ್ ಅನ್ನು ಮೊದಲ ಬಾರಿಗೆ 1992 ರಲ್ಲಿ ವಿಶ್ವ ಅಲೈಯನ್ಸ್ ಫಾರ್ ಸ್ತನ್ಯಪಾನ ಕ್ರಿಯೆ (WABA) ನಿಂದ ಆಚರಿಸಲಾಯಿತು ಮತ್ತು ಈಗ UNICEF ನಿಂದ 120 ಕ್ಕೂ ಹೆಚ್ಚಿನ ರಾಷ್ಟ್ರಗಳಲ್ಲಿ ಇದನ್ನು ಆಚರಿಸಲಾಗುತ್ತದೆ, WHO ಮತ್ತು ವ್ಯಕ್ತಿಗಳು, ಸಂಘಟನೆಗಳು ಮತ್ತು ಸರ್ಕಾರಗಳು ಸೇರಿದಂತೆ ಅವರ ಪಾಲುದಾರರು.ಜಾಗತಿಕ ಸ್ತನ್ಯಪಾನ ಸಂಸ್ಕೃತಿಯನ್ನು ಪುನಃಸ್ಥಾಪಿಸಲು ಮತ್ತು ಎಲ್ಲೆಡೆ ಸ್ತನ್ಯಪಾನಕ್ಕೆ ಬೆಂಬಲವನ್ನು ನೀಡುವ ಗುರಿಯೊಂದಿಗೆ WABA ಸ್ವತಃ 14 ಫೆಬ್ರವರಿ 1991 ರಂದು ರಚನೆಯಾಗಿದೆ.ವಿಶ್ವ ಆರೋಗ್ಯ ಸಂಸ್ಥೆ (WHO) ಮತ್ತು ಅಮೆರಿಕಾದ ಅಕಾಡೆಮಿ ಆಫ್ ಪೀಡಿಯಾಟ್ರಿಕ್ಸ್ (ಎಎಪಿ) ತಾಯಂದಿರಿಗೆ ಮತ್ತು ಮಕ್ಕಳಿಗೆ ಸ್ತನ್ಯಪಾನದ ಮೌಲ್ಯವನ್ನು ಮಹತ್ವ ನೀಡುತ್ತದೆ.ಜೀವನದ ಮೊದಲ ಆರು ತಿಂಗಳ ಕಾಲ ವಿಶೇಷವಾದ ಹಾಲುಣಿಸುವಿಕೆಯನ್ನು ಶಿಫಾರಸು ಮಾಡುತ್ತಾರೆ ಮತ್ತು ನಂತರ ಕನಿಷ್ಠ ಒಂದು ವರ್ಷ ಮತ್ತು ಎರಡು ವರ್ಷಗಳವರೆಗೆ ಅಥವಾ ಅದಕ್ಕೂ ಹೆಚ್ಚಿನ ಕಾಲ ಹಾಲುಣಿಸುವಿಕೆಯನ್ನು ಪೂರಕಗೊಳಿಸಲಾಗುತ್ತದೆ.ಸ್ತನ್ಯಪಾನವನ್ನು ರಕ್ಷಿಸಲು ಮತ್ತು ಬೆಂಬಲಿಸಲು ಆಗಸ್ಟ್ 1990 ರಲ್ಲಿ WHO ಮತ್ತು ಯುನಿಸೆಫ್ ಮಾಡಿದ ಇನ್ನೊಸೆಂಟಿ ಘೋಷಣೆಯನ್ನು WBW ನೆನಪಿಸುತ್ತದೆ..
ಉಲ್ಲೇಖಗಳು
ವರ್ಗ:ವಿಷಯಗಳಿಗೆ ಸಂಬಂಧಿಸಿದ ವಾರಗಳು ವರ್ಗ:ಆಗಸ್ಟ್ ಆಚರಣೆಗಳು
ಕರ್ನಾಟಕ ಸರ್ಕಾರದ ಮುಂಗಡ ಪತ್ರ ೨೦೧೬-೧೭
ದರ ಏರಿಕೆ - ಇಳಿಕೆ
ತೆರಿಗೆ ಏರಿಕೆಯಾದ ಪದಾರ್ಥಗಳು ಮತ್ತು ತೆರಿಗೆ ಇಳಿಕೆಯಾದ ಪದಾರ್ಥಗಳು:
ಏರಿಕೆ
ಬಜೆಟ್ 2016-17 ರ ಕೊಡಿಗೆಗಳು
ಈ ಸಾಲಿನ ಬಜೆಟ್‌ ಗಾತ್ರ ರೂ.1,63,419 ಕೋಟಿಗೆ ಏರಿದೆ. ವಿತ್ತೀಯ ಕೊರತೆ ರೂ.25,657 ಕೋಟಿಯಾಗಲಿದೆ. ಸರ್ಕಾರ ರೂ.31,123 ಕೋಟಿ ಸಾಲ ಎತ್ತಲಿದೆ.
ಭಾಗ್ಯಗಳ ಅನುಷ್ಠಾನಕ್ಕಾಗಿ ಸಾಲ
2007 ರಿಂದ ಈಚೆಗೆ ಆಶ್ವಾಸನೆಗಳ ಈಡೇರಿಕೆ ಎಂಬ ವಿಶೇಷ ಲೆಕ್ಕ ಶೀರ್ಷಿಕೆಯನ್ನು ಹಣಕಾಸು ಇಲಾಖೆ ಆರಂಭಿಸಿದೆ. ಈ ಮೊತ್ತ ಎರಡೂವರೆ ಪಟ್ಟು ಹೆಚ್ಚಳವಾಗಿದೆ. 2007ರಲ್ಲಿ ಬಂಡವಾಳ ಮತ್ತು ಆಸ್ತಿ ಸೃಜನೆಗೆ ರೂ.3,794 ಕೋಟಿ ಖರ್ಚಾಗಿದ್ದರೆ, 2016ರಲ್ಲಿ ರೂ.26,341 ಕೋಟಿ ಮೀಸಲಿಡಲಾಗಿತ್ತು.
ಉಲ್ಲೇಖ
ವರ್ಗ:ತೆರಿಗೆಗಳು ವರ್ಗ:ಅರ್ಥಶಾಸ್ತ್ರ ವರ್ಗ:ಕರ್ನಾಟಕ ವರ್ಗ: ಕರ್ನಾಟಕದ ಮುಂಗಡ ಪತ್ರಗಳು
ಆಯ್ಲ್‌
ಆಯ್ಲ್ ಕ್ರೈಸ್ತ ದೇವಾಲಯದ ಸಭಾಂಗಣದಲ್ಲಿನ ಪೀಠ ಸಾಲುಗಳಲ್ಲೊಂದರ ನಡುವೆ ಉದ್ದವಾಗಿ ಅಥವಾ ಅಡ್ಡವಾಗಿ ಓಡಾಡಲು ಬಿಡುವ ಜಾಗ. ಮಂದಿರದ ಪಾಶ್ರ್ವಕ್ಕೂ ಈ ಹೆಸರಿದೆ. ಈಗ ಸಾಮಾನ್ಯವಾಗಿ ಪೀಠೋಪಕರಣಗಳ ಮಧ್ಯೆ ಓಡಾಡುವುದಕ್ಕೆ ಬಿಡುವ ಜಾಗವನ್ನು ಈ ರೀತಿಯಾಗಿ ಕರೆಯುತ್ತಾರೆ. ಇದು ಸಭಾಂಗಣ,ವಿಮಾನ, ಬಸ್ಸು,ನಾಟಕ ಗೃಹ ಇತ್ಯಾದಿ ಯಾವುದೇ ಸ್ಥಳವಾಗಿರಬಹುದು.
ವರ್ಗ:ವಾಸ್ತುಶಾಸ್ತ್ರ
ಮಹೇಂದ್ರ ಚಿಟ್ಟಿಬಾಬು
ಮಹೇಂದ್ರ ಚಿಟ್ಟಿಬಾಬು, ಕನ್ನಡ ಸಿನಿಮಾರಂಗದ ಹೆಸರಾಂತ ಛಾಯಾಗ್ರಾಹಕ, ಹಲವು ವರ್ಷಗಳಿಂದ ಜನಪ್ರಿಯ ಧಾರಾವಾಹಿಯೆಂಬ ಹೆಗ್ಗಳಿಗೆ ಪಾತ್ರವಾಗಿ ಓಡುತ್ತಿರುವ, ಪಾಂಡುರಂಗ ವಿಠಲ ನಗೆ ಧಾರಾವಾಹಿಯ ಚಿತ್ರೀಕರಣವನ್ನು ಮಾಡುತ್ತಾ ಬಂದಿದ್ದಾರೆ. ಇತರ ಕನ್ನಡ ಸೀರಿಯಲ್ ಗಳಲ್ಲೂ ಚಿತ್ರೀಕರಣ ಮಾಡಿದ್ದಾರೆ.
ಬಾಲ್ಯ, ಪರಿವಾರ
'ಮಹೇಂದ್ರ ಚಿಟ್ಟಿಬಾಬು', ಹಿಂದಿನ ಕನ್ನಡ ಚಿತ್ರರಂಗದ  ಹೆಸರಾಂತ ಚಿಟ್ಟಿಬಾಬುರವರ ಮಕ್ಕಳಲ್ಲಿ ಒಬ್ಬರು. ದಿವಂಗತ, ಚಿಟ್ಟಿಬಾಬುರವರರಿಗೆ ೭ ಮಕ್ಕಳು. ಅವರಲ್ಲಿ ೪ ಜನ ಕ್ಯಾಮರಾ ಮನ್‍ಗಳಾಗಿ ಕೆಲಸಮಾಡುತ್ತಿದ್ದಾರೆ. ಚೆನ್ನೈ ಸ್ಟುಡಿಯೋದಲ್ಲಿ ಗಜೇಂದ್ರ ಇದ್ದಾರೆ. ಕೇರಳ ದೂರದರ್ಶನದಲ್ಲಿ ಕ್ಯಾಮರಾಮನ್ ಆಗಿ ಮತ್ತೊಬ್ಬ ಮಗ, ರಾಜೇಂದ್ರ ಕೆಲಸ ನಿರ್ವಹಿಸುತ್ತಿದ್ದಾರೆ. ಉದಯ ವಾಹಿನಿಯಲ್ಲಿ ನೌಕರಿಯಲ್ಲಿದ್ದ ಸಾಯಿಬಾಬು. ಈಗ ಸನ್ ಟಿವಿಯಲ್ಲಿ ಕೆಲಸ ನಿರ್ವಹಿಸುತ್ತಿದ್ದಾರೆ. ತಂದೆಯವರ ಚಿಟ್ಟಿಬಾಬು ಹೆಸರು ಎಲ್ಲರ ಹೆಸರಿನ ಜೊತೆಗೆ ಸೇರಿಕೊಂಡಿದೆ. ಮಹೇಂದ್ರ ಚಿಟ್ಟಿಬಾಬು ಬಿಎಸ್ಸಿ ಪದವೀಧರ. ಅವರು, ರಾಜ್‍ಕುಮಾರ್ ಚಿತ್ರಗಳಿಗೆ ಚಿತ್ರೀಕರಣ ಮಾಡಿದ್ದರು. ಅವುಗಳ ವಿವರಗಳು ಹೀಗಿವೆ :
ಪ್ರಶಸ್ತಿ
'ನಾಗರಹಾವು' ಚಿತ್ರಕ್ಕೆ ಅತ್ಯುತ್ತಮ ಛಾಯಾಗ್ರಾಹಕನೆಂಬ ಪ್ರಶಸ್ತಿ ಬಂತು.
ಹಾಸ್ಯ ಧಾರಾವಾಹಿಗಳಲ್ಲಿ
ಇಲ್ಲಿ ಸಾಮಾನ್ಯವಾಗಿ ಕಥೆ ನಿಧಾನವಾಗಿ ಓಡುತ್ತಿರುತ್ತದೆ. ಆದರೆ ದೃಶ್ಯಗಳು ಬಹಳ ವೇಗವಾಗಿರುತ್ತವೆ. ಕೇವಲ ೨-೩ ನಿಮಿಷಗಳಲ್ಲಿ ಕಲಾವಿದರ ನಾಲ್ಕಾರು ಸಂಭಾಷಣೆಗಳ ಹಾಗೂ ಚಿತ್ರ-ವಿಚಿತ್ರ ಹಾವಭಾವಗಳನ್ನು ಸೆರೆಹಿಡಿಯಬೇಕಾಗುತ್ತದೆ. ಪಾಂಡುರಂಗ ಗಂಡುಗಲಿ ಧಾರಾವಾಹಿಯಲ್ಲಿ ಮನೆಯ ವಾತಾವರಣವನ್ನು ಅಚ್ಚುಕಟ್ಟಾಗಿ ಸೆರೆಹಿಡಿದಿದ್ದಾರೆ. ಕ್ಯಾಮರಾದ ಚಿಕ್ಕ ಫ್ರೇಮ್ವರ್ಕ್‍ನಲ್ಲೇ ವರಾಂಡ, ಡೈನಿಂಗ್ ಟೇಬಲ್,ಇಟ್ಟಿರೋ ಜಾಗ ಅಡುಗೆ ಮನೆಗಳನ್ನು ತೋರಿಸುವುದರ ಜೊತೆಗೆ ಎಷ್ಟು ದೊಡ್ಡಮನೆಯೋ ಎನ್ನುವ ಭಾವನೆಯನ್ನೂ ತರಿಸುವ ಪ್ರಯತ್ನವನ್ನು ಕ್ಯಾಮರಾದ ಮೂಲಕ ಮಾಡಿತೋರಿಸುತ್ತಾರೆ.
ವರ್ಗ : ಕನ್ನಡ ಕಿರುತೆರೆಯ ಧಾರಾವಾಹಿಯ ಛಾಯಾಗ್ರಾಹಕರು ವರ್ಗ:ಚಿತ್ರರಂಗ ವರ್ಗ:ಛಾಯಾಗ್ರಾಹಕರು
ಲೇಡಿ ಜೇನ್ ಕ್ಯಾವೆಂಡಿಷ್
ಪಿಠೀಕೆ
ಲೇಡಿ ಜೇನ್ ಕ್ಯಾವೆಂಡಿಷ್(1621-1669) ಒಬ್ಬ ಪ್ರಸಿದ್ಧ ಕವಿ ಮತ್ತು ನಾಟಕಕಾರರು. ಅವರು ವಿಲಿಯಂ ಕ್ಯಾವೆಂಡಿಶ್ ಮತ್ತು ಡ್ಯೂಕ್ ಆಫ್ ನ್ಯುಕೆಸಲ್ನರವರ ಮಗಳಾಗಿದ್ದರು.ನಂತರ ಚಾರ್ಲ್ಸ್ ಚೈನೆ, ವಿಸ್ಕೌಂಟ್ ನ್ಯೂಹೇವನ್ ಅವರನ್ನು ಮದುವೆಯಾದರು.ಅವರ ಸಾಹಿತ್ಯಿಕ ಸಾಧನೆಗಳು ಅಪಾರವಾದವು. ಅವರ ಕುಟುಂಬದ ಅಮೂಲ್ಯವಾದ ಆಸ್ತಿಗಳನ್ನು ರಕ್ಷಿಸಲು ಕಾರಣರಾದರು. ನಂತರದ ದಿನಗಳಲ್ಲಿ, ಚೆಲ್ಸಿಯಾದಲ್ಲಿ ಜೇನ್ ಪ್ರಮುಖ ಸಮುದಾಯದ ಸದಸ್ಯರಾದರು. ಅವಳು ಚೆಲ್ಸಿಯಾ ಚರ್ಚ್ನ ಅನ್ನು ಅಭಿವೃಧಿಗೊಳಿಸಲು ತನ್ನ ಹಣ ಮತ್ತು ಸಂಪನ್ಮೂಲಗಳನ್ನು ಬಳಸಿಕೊಂಡಳು. ಚೈತನ್ಯ, ಸಮಗ್ರತೆ, ಪರಿಶ್ರಮ ಮತ್ತು ಸೃಜನಶೀಲತೆಯಿಂದ ಗುರುತಿಸಲ್ಪಟ್ಟ ಹೆಣ್ಣು ಈಕೆ. 1654 ರಲ್ಲಿ, ಜೇನ್ ಚಾರ್ಲ್ಸ್ ಚೆನೆನನ್ನು (ನಂತರ ವಿಸ್ಕೌಂಟ್ ನ್ಯೂಹೇವನ್ ಆಗಿದ್ದರು) ವಿವಾಹವಾದರು. ಜೇನ್ ಮತ್ತು ಚಾರ್ಲ್ಸ್ ಮೂವರು ಮಕ್ಕಳನ್ನು ಪಡೆದರು. ಎಲಿಜಬೆತ್ (ಜನನ 1656), ವಿಲಿಯಂ (ಜನನ 1657), ಮತ್ತು ಕ್ಯಾಥರೀನ್ (ಜನನ 1658). thumb
ಜೀವನ
1621 ರಲ್ಲಿ ವಿಲಿಯಂ ಕ್ಯಾವೆಂಡಿಶ್ ಮತ್ತು ಅವರ ಮೊದಲ ಹೆಂಡತಿ ಎಲಿಜಬೆತ್ ಬಾಸೆಟ್ ಹೊವಾರ್ಡ್ ಗೆ ಜನಿಸಿದ ಜೇನ್ ಕ್ಯಾವೆಂಡಿಷ್ ಶ್ರೀಮಂತ ಮತ್ತು ಪ್ರೀತಿಯ ವಾತಾವರಣದಲ್ಲಿ ಬೆಳೆದರು. ವಿಲಿಯಂ ಅವರು ಹೊಂದಿದ್ದ ಬಹುಪಾಲು ಸಂಪತ್ತು ಅವನ ಅಜ್ಜಿಯದಾಗಿತ್ತು. ವಿಲಿಯಂ ಕ್ಯಾವೆಂಡಿಷ್ ಅವರ ಅದ್ಭುತ ಸಾಹಿತ್ಯಿಕ ಮಹತ್ವಾಕಾಂಕ್ಷೆಗಳನ್ನು ಅವರು ತಮ್ಮ ಸ್ವಂತ ಬರಹಗಳಲ್ಲಿ ನೀಡಿದ್ದಾರೆ.ಆಕೆಯ ತಂದೆಯ ಸಾಹಿತ್ಯ ಮತ್ತು ರಾಜಕೀಯ ಸಂಪರ್ಕಗಳ ಕಾರಣದಿಂದ, ಜೇನ್ ಪ್ರಪಂಚವು ಸುಂದರವಾಗಿತ್ತು. ಅವರು ಹಲವಾರು ಸೊಗಸಾದ ಉಡುಗೆಗಳನ್ನು ಹೊಂದಿದ್ದರು, ಅನೇಕವು ವೆಲ್ವೆಟ್ಗಳಿಂದ ತಯಾರಿಸಲ್ಪಟ್ಟವು, ಮತ್ತು ಉತ್ತಮವಾದ ಉಡುಪುಗಳು ಹಾಗು ಲಿನಿನ್ ಬಟ್ಟೆಗಳ ಸಂಗ್ರಹವಿತ್ತು. ಅವರ ಸಾಮಾಜಿಕ ಸ್ಥಾನಮಾನ ಹೆಚ್ಚು ಗಮನಾರ್ಹವಾದದ್ದು.ಅವರ ಸಾಹಿತ್ಯಿಕ ಬೆಳವಣಿಗೆಯಲ್ಲಿ ಕೆಲವು ಆರಂಭಿಕ ಕುರುಹುಗಳಾಗಿವೆ. 1664 ರಲ್ಲಿ, ಜೇನ್ ಅತಿದೊಡ್ಡ ನಷ್ಟವನ್ನು ಎದುರಿಸಿದರು. ಅವಳ ಸಹೋದರಿ ಎಲಿಜಬೆತ್ ನಿಧನರಾದರು, ಇದು ಎಲೀಜಬೆತ್ನ ಮೇಲೆ ಬಹಳ ಪರಿಣಾಮ ಬರೆಯಲು ಜೇನ್ಗೆ ಉತ್ತೇಜನ ನೀಡಿತು.ಈ ನಂತರದ ವರ್ಷಗಳಲ್ಲಿ ಜೇನ್ ಎಷ್ಟು ಕವಿತೆ ಬರೆದಿದ್ದಾರೆ ಎಂಬುದನ್ನು ತಿಳಿದುಕೊಳ್ಳುವುದು ಕಷ್ಟ.ಪುನಃಸ್ಥಾಪನೆ ಜೇನ್ ಜಗತ್ತಿನಲ್ಲಿ ಕೆಲವು ಬದಲಾವಣೆಗಳನ್ನು ತಂದಿತು. ಅತಿ ಮುಖ್ಯವಾದ ಬದಲಾವಣೆ ಎಂದರೆ ತಮ್ಮ ತಂದೆ ತನ್ನ ಎರಡನೆಯ ಪತ್ನಿ-ಮಾರ್ಗರೆಟ್ ಲ್ಯೂಕಾಸ್ ಕ್ಯಾವೆಂಡಿಷ್ ಜೊತೆಗೆ ಇಂಗ್ಲೆಂಡ್ಗೆ ಹಿಂದಿರುಗಿದರು. ಮಾರ್ಗರೆಟ್ ಕುಟುಂಬಕ್ಕೆ ಒಂದು ಅಹಿತಕರ ಸೇರ್ಪಡೆಯಾಗಿತ್ತು, ಮತ್ತು ಜೇನ್ ಕುಟುಂಬದ ಇತರ ಸದಸ್ಯರೊಂದಿಗೆ ವಿಲಿಯಂನ ಆಸ್ತಿ ಮತ್ತು ಆದಾಯದ ನಿಯಂತ್ರಣವನ್ನು ಚರ್ಚಿಸುವ ಹಲವಾರು ಪತ್ರಗಳನ್ನು ಬರೆದಿದ್ದಾರೆ.ಜೇನ್ ತನ್ನ ಹಣಕಾಸಿನ ಸಂಪನ್ಮೂಲಗಳನ್ನು ತನ್ನ ಸಮುದಾಯಕ್ಕೆ ಪ್ರಯೋಜನಕ್ಕಾಗಿ ಬಳಸಿಕೊಂಡರು. ಸಿವಿಲ್ ವಾರ್ ಮುಂದುವರಿದಂತೆ, ಜೇನ್ ಮತ್ತು ಅವಳ ಪತಿ ಸಾಕಷ್ಟು ಸುಖ-ಸಂಪತನ್ನು, ಸೌಕರ್ಯವನ್ನು ಅನುಭವಿಸುತ್ತಿದರು. ಚಾರ್ಲ್ಸ್ ಕೂಡಾ ಮಾಜಿ ರಾಜಮನೆತನದ ಅರಮನೆ ಮತ್ತು ಚೆಲ್ಸಿಯಾದ ಮೇನರ್ ನನ್ನು ಅವರ ಹೆಂಡತಿಯ ವರದಕ್ಷಿಣೆಯ ಮೂಲಕ ಖರೀದಿಸಿದರು.ಇತರ ಬಲವಾದ ರಾಯಲ್ವಾದಿಗಳಂತೆ, ಇಂಗ್ಲಿಷ್ ಅಂತರ್ಯುದ್ಧವು ಕ್ಯಾವೆಂಡಿಷ್ ಕುಟುಂಬವನ್ನು ಪಡೆಯಲು ಪ್ರಯತ್ನಿಸುತ್ತಿದ್ದ ಸಮಯವಾಗಿತ್ತು. 1642 ರಲ್ಲಿ ರಂಗಭೂಮಿಯ ಮುಚ್ಚುವಿಕೆಯು ಅವರಿಗೆ ಮಹತ್ವದ್ದಾಗಿತ್ತು, ಏಕೆಂದರೆ ವಿಲಿಯಂ ಅವರು ಯುದ್ಧದ ಮೊದಲು ಸಾರ್ವಜನಿಕವಾಗಿ ಪ್ರದರ್ಶನ ನೀಡಲ್ಪಟ್ಟ ನಾಟಕಗಳನ್ನು ಬರೆದಿದ್ದಾರೆ ಮತ್ತು ಅವರ ಪುತ್ರಿಯರು ರಂಗಭೂಮಿಯ ಸಾಂಸ್ಕೃತಿಕ ನೆಟ್ವರ್ಕ್ಗಳೊಂದಿಗೆ ಪರಿಚಿತರಾಗಿದ್ದರು. ಸಾರ್ವಜನಿಕ ನಾಟಕ ಪ್ರದರ್ಶನದಿಂದ ಜನರು ನಾಟಕಗಳನ್ನು ಓದಲು ಪ್ರೇರಣೆಯಾಯಿತು.
ಸಾಧನೆ
ಆಕೆಯ ಕೃತಿಗಳನ್ನು ಹೇಗೆ ಪ್ರಸಾರ ಮಾಡಲಾಗಿದೆಯೆಂಬುದು ನಮಗೆ ತಿಳಿದಿಲ್ಲ, ತನ್ನ ಸ್ವಂತ ರಾಜಕೀಯ ನೆಟ್ವರ್ಕ್ಗಳನ್ನು ಹೇಗೆ ಅಭಿವೃದ್ಧಿಪಡಿಸಿತು, ಮತ್ತು ಅವಳ ಸಮುದಾಯದಲ್ಲಿ ಅವಳ ಸ್ಥಾನಮಾನ ಏನೆಂದು ನಮಗೆ ತಿಳಿದಿಲ್ಲ, ಆದರೆ ಆಕೆಯ ಹಸ್ತಪ್ರತಿ ಬರಹಗಳನ್ನು ಅತ್ಯಾಧುನಿಕ ಹಸ್ತಪ್ರತಿ ಸಂಸ್ಕೃತಿಯನ್ನು ಸಮೀಪಿಸುವ ಚೌಕಟ್ಟನ್ನು ಮಾರ್ಗರೆಟ್ ಜೆ.ಎಂ. ಎಝೆಲ್, ಹೆರಾಲ್ಡ್ ಲವ್, ಮತ್ತು ಹೈಡಿ ಬ್ರಯ್ಮನ್ ಹ್ಯಾಕೆಲ್ ಮುಂತಾದ ವಿದ್ವಾಂಸರು ಇತ್ತೀಚೆಗೆ ಅಭಿವೃದ್ಧಿಪಡಿಸಿದ್ದಾರೆ, ಈ ವಿಸ್ಮಯಕರ,ಸೃಜನಾತ್ಮಕ ಮಹಿಳಾ ಬರಹಗಳು ಮತ್ತು ಅವರ ಪ್ರಪಂಚವನ್ನು ಸುತ್ತಲಿನ ಕೆಲವು ಸಂಕೀರ್ಣತೆಗಳನ್ನು ನಾವು ನಿವಾರಿಸಲು ಪ್ರಾರಂಭಿಸಬಹುದು.ಜೇನ್ ಒಬ್ಬ ಅತಿ ಅದ್ಭುತ ಕವಯಿತ್ರಿಯಾಗಿದ್ದರು, ಮತ್ತು ಅವರು ಧಾರ್ಮಿಕ ಧ್ಯಾನಗಳೊಂದಿಗೆ ಕೆಲವು ಸಂಪುಟಗಳನ್ನು ತುಂಬಿದರು.'ದಿ ಕನ್ಸಲ್ಡಲ್ ಫ್ಯಾನ್ಸಿಸ್' ಅನ್ನುವ ಒಂದು ನಾಟಕವನ್ನು ಅವರ ಸಹೋದರಿ, ಲೇಡಿ ಎಲಿಜಬೆತ್ ಜೊತೆಯಲ್ಲಿ ಬರೆದಿದ್ದಾರೆ. ಅವರ ಹಲವಾರು ಕೃತಿಗಳನ್ನು ಪ್ರಕಟಿಸಲಾಗಿಲ್ಲ.ಅವರು ಸ್ನೇಹಿತರು ಮತ್ತು ನೆರೆಹೊರೆಯವರಿಗೆ ಅನೇಕ ರೀತಿಯಲ್ಲಿ ಸಹಾಯ ಮಾಡಿದವರು.ಒಂದು ಒಳ್ಳೆಯ ವ್ಯಕ್ತಿತ್ವ ಉಳ್ಳವರು.ಇದಲ್ಲದೆ, ಅಶಾಂತಿ ಈ ಅವಧಿಯಲ್ಲಿ, ಜೇನ್ ಮತ್ತು ಅವಳ ಸಹೋದರಿ ಎಲಿಜಬೆತ್ ವೈವಿಧ್ಯಮಯ ಹಸ್ತಪ್ರತಿ ಬರಹಗಳನ್ನು ಒಟ್ಟುಗೂಡಿಸಲು ಶುರುಮಾಡಿದರು, ಅವು ಬಹುಶಃ 1635 ರವರೆಗೂ ಕೆಲಸ ಮಾಡಲು ಪ್ರಾರಂಭಿಸಿದರು - ಆದರೂ ಹೆಚ್ಚಿನ ವಿಷಯಗಳು ಅಂತರ್ಯುದ್ಧದ ಅವಧಿಯಲ್ಲಿ ಬರೆಯಲ್ಪಟ್ಟವುದಾದರು,ಈ ಕೃತಿಗಳನ್ನು ಅವರ ತಂದೆಯ ಬರಹಗಾರ ಜಾನ್ ರೋಲ್ಸ್ಟನ್ ನಕಲಿಸಿದ್ದಾರೆ, ಇದೀಗ ಈ ಕೃತಿಗಳು ಬಿನೆಕ್ ಮತ್ತು ಬೊಡ್ಲಿಯನ್ ಗ್ರಂಥಾಲಯಗಳಲ್ಲಿ ಇಡಲಾಗಿದೆ.1649 ರಲ್ಲಿ ಚಾರ್ಲ್ಸ್ನ ಮರಣದಂಡನೆಯ ನಂತರ, ಸಹೋದರಿಯರಿಗೆ 'ಪ್ರಪಂಚವು ಕಠೋರವಾದ ಧ್ವನಿಯನ್ನು ತೋರುತ್ತಿರುವ ಹಾಗೆ ಅನುಭವವಾಯಿತು.ಅವರ ತಂದೆಗೆ ದೇಶದ್ರೋಹಿ ಎಂಬ ಬಿರುದು ದೊರಕಿತು, ಮತ್ತು ಅವರು ಗೃಹಬಂಧನದಲ್ಲಿ ವಾಸಿಸಲು ಒತ್ತಾಯಿಸಲಾಯಿತು. ಅಲ್ಲಿ ಪಾರ್ಲಿಮೆಂಟರಿ ಸೈನ್ಯದ ನಡವಳಿಕೆಯು ಸಾಮಾನ್ಯವಾಗಿರಲಿಲ್ಲ ಅವರ ವರ್ತನೆ ಅಸಭ್ಯವಾಗಿತ್ತು. ಜೇನ್ ತನ್ನ ಕುಟುಂಬದ ಆಸ್ತಿಯನ್ನು ಕಾಪಾಡಿಕೊಳ್ಳಲು ತುಂಬ ಕಷ್ಟಪಡಬೇಕಾಗಿತ್ತು. ತನ್ನ ತಂದೆಯ ಮೌಲ್ಯವಾದ ವ್ಯಾನ್ ಡೈಕ್ ವರ್ಣಚಿತ್ರಗಳನ್ನು ಪಡೆದುಕೊಳ್ಳಲು ರಾಯಲ್ವಾದಿ ಸೈನಿಕರೊಂದಿಗೆ ಅವಳು ವಿನಿಮಯ ಮಾಡಿಕೊಳ್ಳಬೇಕಾಗಿತ್ತು ಮತ್ತು ಕೆಲವು ಧ್ವನಿಮುದ್ರಣಗಳುನ್ನು ಸುರಕ್ಷತೆಯ ಸಲುವಾಗಿ ಸ್ಥಳಾಂತರಗೊಂಡವು.1650 ರ ದಶಕದಲ್ಲಿ ವೆಲ್ಬೆಕ್ನಿಂದ ಹೊರಬಂದ ನಂತರ ಅವರು ಕವಿತೆ ಬರೆದಿದ್ದರೂ ಸಹ, ಜೇನ್ ಜಗತ್ತನ್ನು ಹೆಚ್ಚು ಸಾರ್ವಜನಿಕ ರೀತಿಯಲ್ಲಿ ಬಾಳಲು ಪ್ರಯತ್ನಿಸುತಿದ್ದರು. 1667 ರಲ್ಲಿ ಚೆಲ್ಸಿಯಾ ಚರ್ಚುಯಿನ ಮರು-ಛಾವಣಿಯನ್ನು ಹೊಂದಲು ತನ್ನ ಸ್ವಂತ ಹಣವನ್ನು ಬಳಸಿಕೊಂಡರು.ಜೇನ್ ತನ್ನ ಹಣಕಾಸಿನ ಸಂಪನ್ಮೂಲಗಳನ್ನು ತನ್ನ ಸಮುದಾಯಕ್ಕೆ ಪ್ರಯೋಜನವಾಗಲು ಬಳಸುತ್ತಿದ್ದರು ಎಂಬ ಬಗ್ಗೆ ಈ ಎರಡೂ ಗ್ರಂಥಗಳು ಉಲ್ಲೇಖಿಸುತ್ತವೆ.
ಉಲ್ಲೆಖ
ವರ್ಗ:ಲೇಖಕಿಯರು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಕೆ. ವಿಜಯ (ನಟಿ)
'''ಕೆ. ವಿಜಯ''' (English:K. Vijaya), 1980ರ ದಶಕದಲ್ಲಿ ಕನ್ನಡ ಚಿತ್ರರಂಗದಲ್ಲಿ ವೈವಿಧ್ಯಮಯ ಪಾತ್ರಗಳಿಂದ ಜನಪ್ರಿಯರಾದ ನಟಿ. ಕನ್ನಡದಲ್ಲಿ ಪ್ರಧಾನವಾಗಿ ನಟಿಸುವುದರ ಜೊತೆಗೆ ತಮಿಳಿನ ಕೆಲವು ಚಿತ್ರಗಳಲ್ಲೂ ವಿಜಯ ನಟಿಸಿದ್ದಾರೆ. ರೂಪ ಮತ್ತು ಪ್ರತಿಭೆಗಳ ಸಂಗಮದಂತಿದ್ದ ವಿಜಯ ಅವರು ನಾಯಕಿಯಾಗಿ, ಪ್ರತಿನಾಯಕಿಯಾಗಿ, ಪೋಷಕ ನಟಿಯಾಗಿ ಚಿತ್ರರಸಿಕರನ್ನು ರಂಜಿಸಿದವರು. ನಾ ನಿನ್ನ ಬಿಡಲಾರೆ ಚಿತ್ರದ, ದೆವ್ವವಾಗಿ ಕಾಡುವ ’ಕಾಮಿನಿ’ ಪಾತ್ರ ಅವರಿಗೆ ಅಪಾರ ಜನಪ್ರಿಯತೆ ತಂದಿತು.
ಚಿತ್ರರಂಗದಲ್ಲಿ
ವಿಜಯ ನಟಿಸಿದ ಮೊದಲ ಚಿತ್ರ 1978ರಲ್ಲಿ ಬಂದ ''ಕೆ. ಜಾನಕಿರಾಮ್ ನಿರ್ದೇಶಿಸಿದ "ಬಲು ಅಪರೂಪ ನಮ್ ಜೋಡಿ"''. ಇದರ ನಂತರ ಅವರಿಗೆ ಮೊದಲ ದೊಡ್ಡ ಗೆಲುವೆಂದರೆ ನಾ ನಿನ್ನ ಬಿಡಲಾರೆ. ಇಡೀ ಚಿತ್ರದ ಉದ್ದಕ್ಕೂ ನಾಯಕನನ್ನು ಕಾಡುವ ಕಾಮಿನಿ ಪಾತ್ರದಲ್ಲಿ ವಿಜಯ ಅವರು ಮಾಸದ ಅಭಿನಯ ನೀಡಿದರು. ಚಿತ್ರದಲ್ಲಿ ವಿಜಯ ಅವರಿಗಾಗಿ ಪಿ. ಸುಶೀಲ ಹಾಡಿದ |"ಎಂದೆಂದಿಗೂ ನಾ ನಿನ್ನ ಬಿಡಲಾರೆ ಬಾ ಚಿನ್ನ" ದೊಡ್ಡ ಹಿಟ್ ಆಗಿತ್ತು.
ನಟಿ ಉದಯಚಂದ್ರಿಕಾ ನಿರ್ಮಿಸಿದ ಅಸಾಧ್ಯ ಅಳಿಯ(1979) ಚಿತ್ರದಲ್ಲಿ ವಿಷ್ಣುವರ್ಧನ್, ಪದ್ಮಪ್ರಿಯ ಅವರೊಂದಿಗೆ ನಟಿಸಿದ ವಿಜಯ ಮುಂದೆ ಎಲ್ಲಾ ರೀತಿಯ ಪಾತ್ರಗಳನ್ನು ನಿಭಾಯಿಸಬಲ್ಲರೆಂದು ನಿರೂಪಿಸಿದರು. ಕವಿರತ್ನ ಕಾಳಿದಾಸ ಚಿತ್ರದಲ್ಲಿ ವಿಜಯ ಮಾಡಿದ ’ರತ್ನಕಲೆ’ ಪಾತ್ರವೂ ಅವರಿಗೆ ಹೆಸರು ತಂದಿತು.
ತಮಿಳಿನ "ನಾ ಅಡಿಮಣಿ ಇಲ್ಲೈ" ಚಿತ್ರದಲ್ಲಿ ಶ್ರೀದೇವಿ ತಾಯಿ ಪಾತ್ರ ಮಾಡಿದ ವಿಜಯ, ಪ್ರೇಮಲೋಕ ಚಿತ್ರದಲ್ಲೂ ರವಿಚಂದ್ರನ್ ತಾಯಿ ಪಾತ್ರ ನಿರ್ವಹಿಸಿದರು.
ವಿಜಯ ನಟಿಸಿದ ಕೊನೆಯ ಚಿತ್ರ 1989ರ ಗಂಡಂದ್ರೆ ಗಂಡು.
ನಟಿಸಿದ ಚಿತ್ರಗಳು
ಕೆ. ವಿಜಯ ನಟಿಸಿರುವ ಚಿತ್ರಗಳು.
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರ ನಟಿಯರು ವರ್ಗ:ಭಾರತದ ಚಲನಚಿತ್ರ ನಟಿಯರು ವರ್ಗ:ತಮಿಳು ಚಲನಚಿತ್ರ ನಟಿಯರು
ದರ
ಒಂದು ದರದ ಘಟಕಗಳನ್ನು ವಿವರಿಸುವಲ್ಲಿ, per ಎಂಬ ಪದದ ದರವನ್ನು ಲೆಕ್ಕಾಚಾರ ಮಾಡಲು ಬಳಸಲಾಗುವ ಎರಡು ಅಳತೆಗಳ ಘಟಕಗಳನ್ನು ಪ್ರತ್ಯೇಕಿಸಲು ಬಳಸಲಾಗುತ್ತದೆ (ಉದಾಹರಣೆಗೆ ಹೃದಯದ ಬಡಿತವನ್ನು ನಿಮಿಷಕ್ಕೆ ಬೀಟ್ಸ್ ಎಂದು ವ್ಯಕ್ತಪಡಿಸಲಾಗುತ್ತದೆ). ಒಂದೇ ಘಟಕಗಳ ಎರಡು ಸಂಖ್ಯೆಗಳ (ತೆರಿಗೆ ದರಗಳು) ಅಥವಾ ಎಣಿಕೆಗಳು (ಸಾಕ್ಷರತೆಯ ದರವು) ಬಳಸುವ ಒಂದು ದರವು ಅಳತೆಯಿಲ್ಲದ ಪ್ರಮಾಣಕ್ಕೆ ಕಾರಣವಾಗಬಹುದು. ಇದನ್ನು ಶೇಕಡಾರೂಪದಲ್ಲಿ ತೋರಿಸಬಹುದು. (ಉದಾಹರಣೆಗೆ,೧೯೯೮ ರಲ್ಲಿ ಜಾಗತಿಕ ಸಾಕ್ಷರತಾ ಪ್ರಮಾಣವು ೮೦% ಆಗಿತ್ತು).ಸಾಮಾನ್ಯವಾಗಿ ದರ, ಲಯ ಅಥವಾ ಆವರ್ತನದ ಸಮಾನಾರ್ಥಕವಾಗಿದೆ.ಪ್ರತಿ ಸೆಕೆಂಡಿಗೆ ಒಂದು ಎಣಿಕೆ (ಅಂದರೆ-ಹರ್ಟ್ಜ್) ಉದಾಹರಣೆ, ರೇಡಿಯೋ ತರಂಗಾಂತರಗಳು ಅಥವಾ ಹೃದಯದ ಬಡಿತ ಅಥವಾ ಮಾದರಿ ದರ.
ಪರಿಚಯ
ಗಣಿತಶಾಸ್ತ್ರದ ಕಾರ್ಯಗಳಾದ ದರಗಳು ಮತ್ತು ಅನುಪಾತಗಳ ಸಮಯ, ಸ್ಥಳ, ವಸ್ತುಗಳ ಒಂದು ಗುಂಪಿನ ನಿರ್ದಿಷ್ಟ ಅಂಶ ಇತ್ಯಾದಿಗಳೊಂದಿಗೆ ಬದಲಾಗುತ್ತವೆ. ಉದಾಹರಣೆಗೆ, ವೇಗ ವಿ (ವಿ ಎನ್ನುವುದು ಸೂಚ್ಯಂಕದ ಒಂದು ಕಾರ್ಯವಾಗಿದೆ)ವಿಭಾಗ ಐ(ಐ ಟ್ರಿಪ್ ಮಾರ್ಗದ ಉಪವಿಭಾಗವಾಗಿದೆ).ಒಂದು ದರ (ಅಥವಾ ಅನುಪಾತ) ಸಾಮಾನ್ಯವಾಗಿ ಒಳಗಿನ ಅಥವಾ ಹೊರಗಿನ ಅನುಪಾತ, ಲಾಭ-ವೆಚ್ಚದ ಅನುಪಾತ, ವಿಶಾಲ ಅರ್ಥದಲ್ಲಿ ಪರಿಗಣಿಸಲ್ಪಡುವಂತೆ ಪರಿಗಣಿಸಬಹುದು. ಉದಾಹರಣೆಗೆ, ಸಾರಿಗೆಯಲ್ಲಿ ಗಂಟೆಗೆ ಮೈಲುಗಳ ಪ್ರಯಾಣದ ದೃಷ್ಟಿಯಿಂದ ಹೊರಗಿನ (ಅಥವಾ ಪ್ರಯೋಜನ), ಇದನ್ನು ಒಂದು ಗಂಟೆಯ (ಸಮಯದ ವೆಚ್ಚ)ವೇಗದಲ್ಲಿ ಪ್ರಯಾಣಿಸುವುದರಿಂದ ಪಡೆಯಬಹುದು.
ಅಧ್ಯಯನದಲ್ಲಿ ಅನುಕ್ರಮ ಸೂಚ್ಯಂಕಗಳ ಒಂದು ಸಮೂಹವನ್ನು,ಅನುಪಾತಗಳ ಗುಂಪಿನ ಅಂಶಗಳನ್ನು (ಅಥವಾ ಉಪವಿಭಾಗಗಳನ್ನು) ನಮೂದಿಸಲು ಬಳಸಬಹುದಾಗಿದೆ. ಉದಾಹರಣೆಗೆ, ಹಣಕಾಸು ಕ್ಷೇತ್ರದಲ್ಲಿ, ಕಂಪೆನಿಗಳಿಗೆ ಸತತ ಪೂರ್ಣಾಂಕಗಳನ್ನು ನಿಯೋಜಿಸುವುದರ ಮೂಲಕ, ರಾಜಕೀಯ ಉಪವಿಭಾಗಗಳಿಗೆ, ವಿವಿಧ ಹೂಡಿಕೆಗಳಿಗೆ, ನಿಯೋಜಿಸುವ ಮೂಲಕ ವ್ಯಾಖ್ಯಾನಿಸಬಹುದು. ಸೂಚ್ಯಂಕಗಳನ್ನು ಬಳಸುವ ಕಾರಣ,ಅನುಪಾತಗಳು (ಐ=೦,ಎನ್) ಒಂದು ಸಮೀಕರಣದಲ್ಲಿ ಬಳಸಬಹುದಾಗಿದ್ದು, ಸರಾಸರಿ ಅನುಪಾತಗಳಂತಹ ದರಗಳ ಕಾರ್ಯವನ್ನು ಲೆಕ್ಕಾಚಾರ ಮಾಡುತ್ತದೆ. ಉದಾಹರಣೆಗೆ, ಮೇಲೆ ಉಲ್ಲೇಖಿಸಲಾದ ವಿ ಐ ನ ಗುಂಪಿನಿಂದ ಸರಾಸರಿ ವೇಗವು ಕಂಡುಬರುತ್ತದೆ. ಸರಾಸರಿಯನ್ನು ಕಂಡುಕೊಳ್ಳುವುದು ತೂಕದ ಸರಾಸರಿಗಳನ್ನು ಬಳಸಿ ಮತ್ತು ಬಹುಶಃ ಹಾರ್ಮೋನಿಕ್ ಅರ್ಥವನ್ನು ಬಳಸಿಕೊಳ್ಳಬಹುದು. r=a/b ಒಂದು ಅನುಪಾತವು ಒಂದು ಅಂಶ ಮತ್ತು ಒಂದು ಛೇದವನ್ನು ಹೊಂದಿದೆ. a/b ಯು ನಿಜವಾದ ಸಂಖ್ಯೆ ಅಥವಾ ಪೂರ್ಣಾಂಕವಾಗಿರಬಹುದು. r ಅನುಪಾತದ ವಿಲೋಮವು 1/r = b/a ಆಗಿರುತ್ತದೆ.
ಬದಲಾವಣೆಯ ದರ
ಒಂದು ಕಾರಿನ ವೇಗವನ್ನು ಲೆಕ್ಕಹಾಕಬಹುದು. ಉದಾಹರಣೆ ಯೂನಿಟ್ ದರಗಳ ನಡುವಿನ ವ್ಯತ್ಯಾಸಗಳು,ಸರಾಸರಿ ಮತ್ತು ತಕ್ಷಣದ ವ್ಯಾಖ್ಯಾನಗಳು. ಪ್ರಯಾಣ ಸಮಯವನ್ನು ಭಾಗಿಸಿ, ಎ ಮತ್ತು ಬಿ ನಡುವೆ ಪ್ರಯಾಣಿಸಿದ ಒಟ್ಟು ದೂರವನ್ನು ಬಳಸಿಕೊಂಡು ಸರಾಸರಿ ದರವನ್ನು ಲೆಕ್ಕಹಾಕಬಹುದು.ಒಂದು ವೇಗಮಾಪಕವನ್ನು ನೋಡುವ ಮೂಲಕ ತಕ್ಷಣದ ದರವನ್ನು ನಿರ್ಧರಿಸಬಹುದು.
ಹಣಕಾಸು
ಯುನೈಟೆಡ್ ಕಿಂಗ್ದಮ್‌ನಲ್ಲಿ ದರಗಳು ಒಂದು ವಿಧಧ ತೆರಿಗೆ ವ್ಯವಸ್ಥೆಯು ಸರ್ಕಾರದ ನಿಧಿಯನ್ನು ಬಳಸಿಕೊಂಡಿತು.
ಬದಲಾವಣೆಯ ದರ
ಒಂದು ಹಣಕಾಸಿಗೆ ಇನ್ನೊಂದನ್ನು ಬದಲಾವಣೆ ಮಾಡಿಕೊಳ್ಳುವುದೇ ದರ.
ಶಿಶುವಿನಹಾಳ
ಶಿಶುವಿನಹಾಳ ಅಥವಾ ಶಿಶುನಾಳ  ಇದು ಹಾವೇರಿ ಜಿಲ್ಲೆಯ ಶಿಗ್ಗಾಂವಿ ತಾಲೂಕಿನ  ಒಂದು ಹಳ್ಳಿ. ಶಿಶುವಿನಹಾಳ ತತ್ವಜ್ಞಾನಿ, ಧಾರ್ಮಿಕ ಭಾವೈಕ್ಯತೆಗೆ ಅಪಾರ ಸೇವೆ ಸಲ್ಲಿಸಿರುವ ಸಂತ ಶಿಶುನಾಳ ಶರೀಫರ ಹುಟ್ಟೂರು, ಸೂಫಿ ಸಂತ ಶಿಶುನಾಳ ಶರೀಫ ಶಿವಯೋಗಿಗಳ ಹಾಗೂ ಅವರ ಗುರು ಕಳಸದ ಗೋವಿಂದ ಭಟ್ಟರ ಗದ್ದುಗೆ ಹಾಗೂ ಬಸವಣ್ಣನ ದೇವಾಲಯವಿರುವ ಜಾಗವನ್ನು ಶರೀಫಗಿರಿ ಎಂದು ಕರೆಯುತ್ತಾರೆ. ಶಿಶುವಿನಹಾಳವು ಉತ್ತಮ ರಸ್ತೆ ಸಂಪರ್ಕವನ್ನು ಹೊಂದಿದೆ. ಹಾವೇರಿ, ಶಿಗ್ಗಾಂವಿ, ಕುಂದಗೋಳ ಹಾಗೂ ಹುಬ್ಬಳ್ಳಿಯಿಂದ ಬಸ್ ಸೌಲಭ್ಯವಿದೆ. ಗುಡಿಗೇರಿ ಹತ್ತಿರದ ರೈಲ್ವೆ ನಿಲ್ದಾಣ. ೨೦೦೧ನಲ್ಲಿ ನಡೆದ ಜನಗಣತಿಯ ಪ್ರಕಾರ ೨೮೦೦ ಜನಸಂಕೆಯನ್ನು ಹೊಂದಿತ್ತು. ೧೫೦೨ ಗಂಡಸರು ಹಾಗು ೧೨೯೮ ಹೆಂಗಸರಿದ್ದರು.
ವರ್ಗ:ಹಾವೇರಿ ಜಿಲ್ಲೆ
ದಕ್ಷಿಣಾಪಥ
ದಕ್ಷಿಣಾಪಥ ಎಂದರೆ ವಿಂಧ್ಯ ಪರ್ವತಗಳ ದಕ್ಷಿಣಕ್ಕಿರುವ ದಕ್ಷಿಣ ಭಾರತ. ಕನ್ನಡ ರಾಜವಂಶವಾದ ಚಾಲುಕ್ಯರ  ಇಮ್ಮಡಿ ಪುಲಿಕೇಶಿಯು ದಕ್ಷಿಣಾಪಥೇಶ್ವರ ಎಂದು ಹೆಸರಾಗಿದ್ದನು.
ವರ್ಗ:ಇತಿಹಾಸ
ಶೇಷುಲತಾ ಕೊಸೂರು
'''ಡಾ. ಶೇಷುಲತಾ ಕೊಸೂರು''' ಆಂಧ್ರಪ್ರದೇಶದ ಪ್ರಮುಖ ಕರ್ನಾಟಕ ಸಂಗೀತಗಾರ್ತಿ ಮತ್ತು ಶಿಕ್ಷಕಿ. ಅವರು ಭಾರತ ಮತ್ತು ವಿದೇಶಗಳಲ್ಲಿ ವ್ಯಾಪಕವಾಗಿ ಪ್ರದರ್ಶನ ನೀಡಿದ್ದಾರೆ ಮತ್ತು ಅನೇಕ ಪ್ರಮುಖ ಸಂಸ್ಥೆಗಳಿಂದ ಹಲವಾರು ಪ್ರಶಸ್ತಿಗಳು ಮತ್ತು ಪ್ರಶಸ್ತಿಗಳನ್ನು ಪಡೆದಿದ್ದಾರೆ. ಅವರು ಅನೇಕ ಕರ್ನಾಟಕ ಮತ್ತು ಭಕ್ತಿ ಆಲ್ಬಮ್‌ಗಳನ್ನು ಸಂಯೋಜನೆ ಮಾಡಿದ್ದಾರೆ ಮತ್ತು ಬಿಡುಗಡೆ ಮಾಡಿದ್ದಾರೆ ಮತ್ತು ಅನೇಕ ನೃತ್ಯ ಬ್ಯಾಲೆಗಳನ್ನು ಸಂಯೋಜನೆ ಮಾಡಿದ್ದಾರೆ.
ಹಿನ್ನೆಲೆ
ಆಕೆ ಹೈದರಾಬಾದ್‌ನ ಪೊಟ್ಟಿ ಶ್ರೀರಾಮುಲು ತೆಲುಗು ವಿಶ್ವವಿದ್ಯಾನಿಲಯದಿಂದ ಸಂಗೀತದಲ್ಲಿ ಪಿಎಚ್.ಡಿ. ಪಡೆದಿದ್ದಾರೆ, ಅವರ ಪ್ರಬಂಧಕ್ಕಾಗಿ ಅಪರೂಪದ ಜನ್ಯ ರಾಗಗಳು ತ್ಯಾಗರಾಜರ ವಿಶೇಷ ಉಲ್ಲೇಖದೊಂದಿಗೆ ಸಂಗೀತ ಟ್ರಿನಿಟಿಯ ಏಕ ಸಂಯೋಜನೆಯನ್ನು ಹೊಂದಿವೆ. ಅವರು ತಿರುಪತಿಯ ಪದ್ಮಾವತಿ ಮಹಿಳಾ ವಿಶ್ವವಿದ್ಯಾಲಯದಿಂದ ಸಂಗೀತದಲ್ಲಿ ಎಂಎ, ಉಸ್ಮಾನಿಯಾ ವಿಶ್ವವಿದ್ಯಾಲಯದಿಂದ ತೆಲುಗು ಸಾಹಿತ್ಯದಲ್ಲಿ ಎಂಎ ಮತ್ತು ಆಂಧ್ರ ವಿಶ್ವವಿದ್ಯಾಲಯದಿಂದ ಸಂಗೀತದಲ್ಲಿ ಬಿಎ ಪದವಿ ಪಡೆದಿದ್ದಾರೆ.
ಅವರು ತಮ್ಮ ಆರಂಭಿಕ ತರಬೇತಿಯನ್ನು ತಮ್ಮ ತಾಯಿ ಮತ್ತು ಶ್ರೀ ಚೋಡವರಪು ಸುಬ್ಬಾ ರಾವ್, ಶ್ರೀ ದೇಶಪತಿ ರಾಜು, ಶ್ರೀ ಸಿಸ್ತು ಪ್ರಭಾಕರ ಕೃಷ್ಣ ಮೂರ್ತಿ ಶಾಸ್ತ್ರಿಯವರಲ್ಲಿ ಪಡೆದರು ಮತ್ತು 1980-81 ರ ಅವಧಿಯಲ್ಲಿ ಶ್ರೀ ಬಾಲಂತರಪು ರಜನಿಕಾಂತ ರಾವ್, ಶ್ರೀ ಎ. ನಾರಾಯಣ ಅಯ್ಯರ್ ಅವರ ಮಾರ್ಗದರ್ಶನದಲ್ಲಿ ತಿರುಪತಿಯ ಕಲಾಪೀಠದಲ್ಲಿ ಹೆಚ್ಚಿನ ತರಬೇತಿ ಪಡೆದರು., ಶ್ರೀ ಕೆ.ಆರ್.ಗಣಪತಿ ಮತ್ತು ವಿ.ಎಲ್.ಜಾನಕಿ ರಾಮ್. ಅವರು 1981-88 ರ ಅವಧಿಯಲ್ಲಿ ದಿವಂಗತ ಶ್ರೀ ವೋಲೇಟಿ ವೆಂಕಟೇಶ್ವರಲು ಅವರಿಂದ ಆಂಧ್ರಪ್ರದೇಶ ಸರ್ಕಾರದ ಸಂಗೀತ ಅಕಾಡೆಮಿಯಿಂದ ವಿದ್ಯಾರ್ಥಿವೇತನದೊಂದಿಗೆ ಉನ್ನತ ತರಬೇತಿಯನ್ನು ಪಡೆದರು ಮತ್ತು ಸಂಗೀತ ಕಲಾನಿಧಿ ಶ್ರೀ ನೆಡುನೂರಿ ಕೃಷ್ಣಮೂರ್ತಿ ಅವರಿಂದ ಸುಧಾರಿತ ತರಬೇತಿಯನ್ನು ಪಡೆದರು.
ಪ್ರಶಸ್ತಿಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:Pages with unreviewed translations ವರ್ಗ:ಸ್ತ್ರೀವಾದ ಮತ್ತು ಜಾನಪದ ೨೦೨೩ ಸ್ಪರ್ಧೆಯ ಲೇಖನ
ಖಳನಾಯಕ
ಖಳನಾಯಕ ಅಥವಾ ಖಳನಾಯಕಿ ಪೀಠಿಕೆ ಖಳನಾಯಕ (ಕೆಲವೊಮ್ಮೆ ನಾಯಕ-ವಿರೋಧಿ ಎಂದು ಉಚ್ಚರಿಸಲಾಗುತ್ತದೆ) ಅಥವಾ ಖಳನಾಯಕಿ ಕಥೆಯಲ್ಲಿ ಮುಖ್ಯ ಪಾತ್ರವಾಗಿದ್ದು, ಅವರು ಸಾಂಪ್ರದಾಯಿಕ ವೀರರ ಗುಣಗಳು ಮತ್ತು ಆದರ್ಶವಾದ, ಧೈರ್ಯ ಮತ್ತು ನೈತಿಕತೆಯಂತಹ ಗುಣಲಕ್ಷಣಗಳನ್ನು ಹೊಂದಿರುವುದಿಲ್ಲ.
ಖಳನಾಯಕಗಳು ಕೆಲವೊಮ್ಮೆ ಹೆಚ್ಚಿನ ಪ್ರೇಕ್ಷಕರು ನೈತಿಕವಾಗಿ ಸರಿ ಎಂದು ಪರಿಗಣಿಸುವ ಕ್ರಿಯೆಗಳನ್ನು ಮಾಡಬಹುದು, ಹಾಗೆ ಮಾಡಲು ಅವರ ಕಾರಣಗಳು ಪ್ರೇಕ್ಷಕರ ನೈತಿಕತೆಗೆ ಹೊಂದಿಕೆಯಾಗುವುದಿಲ್ಲ. ಒಬ್ಬ ಖಳನಾಯಕ ವಿಶಿಷ್ಟವಾಗಿ " ಡಾರ್ಕ್ ಟ್ರಯಾಡ್ " ವ್ಯಕ್ತಿತ್ವದ ಲಕ್ಷಣಗಳಲ್ಲಿ ಒಂದನ್ನು ಪ್ರದರ್ಶಿಸುತ್ತಾನೆ, ಇದರಲ್ಲಿ ಸೇರಿವೆನಾರ್ಸಿಸಿಸಮ್, ಮನೋರೋಗ ಮತ್ತು ಮ್ಯಾಕಿಯಾವೆಲಿಯನಿಸಂ.
ಖಳನಾಯಕನನ್ನು ನಿಖರವಾಗಿ ಏನು ವ್ಯಾಖ್ಯಾನಿಸುತ್ತದೆ ಎಂಬುದರ ಕುರಿತು ವಿವಾದವಿದೆ. ಮೆರಿಯಮ್-ವೆಬ್‌ಸ್ಟರ್ ಡಿಕ್ಷನರಿಯು ಖಳನಾಯಕನನ್ನು "ವೀರರ ಗುಣಗಳನ್ನು ಹೊಂದಿರದ ವ್ಯಕ್ತಿ" ಎಂದು ವ್ಯಾಖ್ಯಾನಿಸುತ್ತದೆ, ಆದರೆ ವಿದ್ವಾಂಸರು ವಿಶಿಷ್ಟವಾಗಿ ಖಳನಾಯಕ ಆಗಿರುವುದರ ಬಗ್ಗೆ ವಿಭಿನ್ನ ಆಲೋಚನೆಗಳನ್ನು ಹೊಂದಿದ್ದಾರೆ. ಕೆಲವು ವಿದ್ವಾಂಸರು "ರೇಸಿನಿಯನ್" ಖಳನಾಯಕನನ್ನು ಉಲ್ಲೇಖಿಸುತ್ತಾರೆ, ಇದನ್ನು ಹಲವಾರು ಅಂಶಗಳಿಂದ ವ್ಯಾಖ್ಯಾನಿಸಲಾಗಿದೆ. ಮೊದಲನೆಯದು ಅವರ ಸಾಹಸವು ಪ್ರಾರಂಭವಾಗುವ ಮೊದಲು ಅವರು ವಿಫಲರಾಗುತ್ತಾರೆ. ಎರಡನೆಯದು ಆ ವೈಫಲ್ಯದ ಆಪಾದನೆಯನ್ನು ತಮ್ಮ ಹೊರತು ಎಲ್ಲರ ಮೇಲೂ ಮಾಡುತ್ತದೆ. ಮೂರನೆಯದಾಗಿ, ಅವರು ಸಾಮಾಜಿಕ ನೈತಿಕತೆ ಮತ್ತು ವಾಸ್ತವತೆಯ ವಿಮರ್ಶೆಯನ್ನು ನೀಡುತ್ತಾರೆ. ಇತರ ವಿದ್ವಾಂಸರಿಗೆ, ಪ್ರತಿನಾಯಕನು ಒಂದು ನಿರ್ದಿಷ್ಟ ದೃಷ್ಟಿಕೋನದಿಂದ ಅಂತರ್ಗತವಾಗಿ ನಾಯಕನಾಗಿರುತ್ತಾನೆ ಮತ್ತು ಇನ್ನೊಬ್ಬರಿಂದ ಖಳನಾಯಕನಾಗಿರುತ್ತಾನೆ.
ವಿಶಿಷ್ಟವಾಗಿ, ಖಳನಾಯಕ ಕಥೆಯಲ್ಲಿ ಸಂಘರ್ಷದ ಕೇಂದ್ರಬಿಂದುವಾಗಿದೆ, ಅದು ನಾಯಕನಾಗಿರಲಿ ಅಥವಾ ವಿರೋಧಿ ಶಕ್ತಿಯಾಗಿರಲಿ. ಖಳನಾಯಕ ನಿರ್ದಿಷ್ಟವಾಗಿ ಸಂಘರ್ಷದಲ್ಲಿ ತೊಡಗಿರುವುದು ಇದಕ್ಕೆ ಕಾರಣ, ವಿಶಿಷ್ಟವಾಗಿ ಅವರ ಸ್ವಂತ ಇಚ್ಛೆಯ ಮೇಲೆ, ಹೆಚ್ಚಿನ ಒಳಿತಿಗಾಗಿ ನಿರ್ದಿಷ್ಟ ಕರೆಗಿಂತ ಹೆಚ್ಚಾಗಿ. ಅಂತೆಯೇ, ಖಳನಾಯಕ ಮೊದಲು ತಮ್ಮ ಉದ್ದೇಶದ ಮೇಲೆ ಕೇಂದ್ರೀಕರಿಸುತ್ತದೆ ಮತ್ತು ಉಳಿದಂತೆ ಗೌಣವಾಗಿರುತ್ತದೆ.
ಖಳನಾಯಕರ ವಿಧಗಳು ಶಾಸ್ತ್ರೀಯ ವಿರೋಧಿ ನಾಯಕ, "ಡಿಸ್ನಿ" ಆಂಟಿ-ಹೀರೋ, ಪ್ರಾಯೋಗಿಕ ವಿರೋಧಿ ನಾಯಕ, ನಿರ್ಲಜ್ಜ ಹೀರೋ,
ಸಾಹಿತ್ಯದಲ್ಲಿ ಅತ್ಯುತ್ತಮ ಖಳನಾಯಕ ಪಾತ್ರಗಳು ಜೇ ಗ್ಯಾಟ್ಸ್ಬಿ. ದಿ ಗ್ರೇಟ್ ಗ್ಯಾಟ್ಸ್‌ಬಿಯ ನಾಯಕ ಎಫ್. ಜಾನ್ ಯೋಸರಿಯನ್. ಜೋಸೆಫ್ ಹೆಲ್ಲರ್‌ನ ಕ್ಯಾಚ್-22 ರ ನಾಯಕ ಜಾನ್ ಯೊಸರಿಯನ್, ವಿಶ್ವ ಸಮರ II ರಲ್ಲಿ US ವಾಯುಪಡೆಯಲ್ಲಿ ಬಾಂಬರ್‌ ಆಗಿದ್ದಾನೆ. ಲಿಸ್ಬೆತ್ ಸಲಾಂಡರ್, ಚೇಂಜ್ಜ್, ಝು ಚೋಂಗ್ಬಾ, ಹಾರ್ಲೆ ಕ್ವಿನ್, ಸುಲಾ ಶಾಂತಿ, ಟಾಮ್ ರಿಪ್ಲಿ.
ಆಧುನಿಕ ವಿರೋಧಿ ನಾಯಕ ಎಂದರೇನು? ಆಧುನಿಕ ಸಾಹಿತ್ಯಿಕ ಕಾಲ್ಪನಿಕ ಮತ್ತು ಚಲನಚಿತ್ರಗಳಲ್ಲಿ, ಪ್ರತಿನಾಯಕ ಎಂದರೆ ಆದರ್ಶವಾದ ಅಥವಾ ಸಮಾಜಕ್ಕೆ ಒಳ್ಳೆಯದನ್ನು ಮಾಡುವ ಬಯಕೆಯಂತಹ ಸಾಂಪ್ರದಾಯಿಕ ವೀರರ ಗುಣಗಳನ್ನು ಹೊಂದಿರದ ನಾಯಕ. ಅವರು ಸ್ವಾರ್ಥಿಗಳಾಗಿರಬಹುದು, ನೈತಿಕವಾಗಿ ದ್ವಂದ್ವಾರ್ಥವಾಗಿರಬಹುದು ಮತ್ತು ಅವರು ಸಾಮಾನ್ಯವಾಗಿ ಗಮನಾರ್ಹ ಪಾತ್ರದ ನ್ಯೂನತೆಗಳನ್ನು ಹೊಂದಿರುತ್ತಾರೆ, ಅದು ನೈತಿಕವಾಗಿ ಪ್ರಶ್ನಾರ್ಹ ರೀತಿಯಲ್ಲಿ ವರ್ತಿಸುವಂತೆ ಮಾಡುತ್ತದೆ.
ಕನ್ನಡ ಚಲನಚಿತ್ರೋದ್ಯಮದ ಸಾರ್ವಕಾಲಿಕ ಅತ್ಯುತ್ತಮ ಖಳನಾಯಕರು ತೆರೆಯ ಮೇಲಿನ ಕೆಟ್ಟ ವ್ಯಕ್ತಿಗಳ ವರ್ತನೆಗೆ ಹೆಸರುವಾಸಿ ಆಗಿರುವವರು
2. ತೂಗುದೀಪ ಶ್ರೀನಿವಾಸ್ ಮೈಸೂರು ಶ್ರೀನಿವಾಸ್ ಅಥವಾ ತೂಗುದೀಪ ಶ್ರೀನಿವಾಸ್ ಎಂದು ಜನಪ್ರಿಯರಾಗಿರುವವರು ಮತ್ತೊಮ್ಮೆ ಕನ್ನಡ ಚಿತ್ರರಂಗಕ್ಕೆ ಸಾಕಷ್ಟು ಕೊಡುಗೆ ನೀಡಿದ ಖ್ಯಾತ ನಟ. ಬೆಳ್ಳಿತೆರೆಯಲ್ಲಿ ಆ ರಾಕ್ಷಸ ರೀತಿಯ ಮೋಡಿ ಮಾಡುತ್ತಿದ್ದ ಮಹಾನ್ ಖಳನಾಯಕ. ಅವರ ಕೆಲವು ಶ್ರೇಷ್ಠ ಅಭಿನಯಗಳು ಮೇಯರ್ ಮುತ್ತಣ್ಣ, ಬಂಗಾರದ ಪಂಜರ, ಗಂಧದ ಗುಡಿ, ವಸಂತ ಲಕ್ಷ್ಮಿ, ಸಿಪಾಯಿ ರಾಮು, ಗಿರಿ ಕನ್ಯೆ ಮತ್ತು ಮುಂತಾದ ಚಲನಚಿತ್ರಗಳಲ್ಲಿ ಬಂದವು.
3. ಬಾಲಕೃಷ್ಣ ಕಿವುಡ ಎಂದು ಹೇಳಲಾದ ನಟ ಡಾ.ರಾಜಕುಮಾರ್ ಮುಖ್ಯ ಭೂಮಿಕೆಯಲ್ಲಿ ನಟಿಸಿದ ನೂರಕ್ಕೂ ಹೆಚ್ಚು ಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಕಲಾವಿದರ ಲಿಪ್ ಮೂವ್ ಮೆಂಟ್ ಗಳನ್ನು ಅವರು ಸ್ವಯಂಪ್ರೇರಿತವಾಗಿ ಸಂಭಾಷಣೆಗಳನ್ನು ನೀಡುತ್ತಿದ್ದ ರೀತಿ ನಿಜಕ್ಕೂ ಮಾಂತ್ರಿಕವಾಗಿತ್ತು. ಬಾಲಕೃಷ್ಣ ಆ ಕಾಲದ ಜನಪ್ರಿಯ ವಿಲಿಯನ್ ಮತ್ತು ಹಾಸ್ಯನಟರಾಗಿದ್ದರು. ಅವರು ನಾಯಕ, ಖಳನಾಯಕ, ಹಾಸ್ಯನಟ, ಪ್ರೀತಿಯ ತಂದೆ ಮತ್ತು ಹುಚ್ಚನಾಗಿ 560+ ಚಿತ್ರಗಳಲ್ಲಿ ನಟಿಸಿದ್ದಾರೆ. ಅವರ ಕೆಲವು ಶ್ರೇಷ್ಠ ಪಾತ್ರಗಳು ಗಂಡದಗುಡಿ, ಬಂಗಾರದ ಮನುಷ್ಯ, ಬಂಗಾರದ ಪಂಜರ, ದಾರಿ ತಪ್ಪಿದ ಮಗ, ರಣಧೀರ ಕಂಠೀರವ ಮತ್ತು ಇನ್ನೂ ಅನೇಕ ಚಲನಚಿತ್ರಗಳಲ್ಲಿ ಬಂದಿವೆ.
4. ದೇವರಾಜ್ ದೇವರಾಜ್ 200+ ಚಿತ್ರಗಳಲ್ಲಿ ವಿಭಿನ್ನ ಪ್ರಕಾರದ ಪಾತ್ರಗಳನ್ನು ಚಿತ್ರಿಸಿದ್ದಾರೆ. ಅವರು ವಿಲನ್ ಪಾತ್ರಗಳೊಂದಿಗೆ ಪ್ರಾರಂಭಿಸಿದರು ಮತ್ತು ಕಾಲಾನಂತರದಲ್ಲಿ ಹೀರೋ ಆಗಲು ಅವುಗಳನ್ನು ನಿರ್ವಹಿಸುವುದನ್ನು ಮುಂದುವರೆಸಿದರು. 1991 ರಲ್ಲಿ ವೀರಪ್ಪನ್ ಚಿತ್ರದಲ್ಲಿ ನಾಯಕನಾಗಿ ನಟಿಸಿದ್ದಕ್ಕಾಗಿ ಕರ್ನಾಟಕ ಚಲನಚಿತ್ರ ಪ್ರಶಸ್ತಿಯನ್ನು ಗೆದ್ದಿದ್ದಾರೆ.
5. ರವಿ ಶಂಕರ್ ಡೈನಾಮಿಕ್ ಧ್ವನಿಯ ನಟರೊಬ್ಬರು ಡಬ್ಬಿಂಗ್ ಕಲಾವಿದರಾಗಿ ತಮ್ಮ ಚಲನಚಿತ್ರ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ರವಿಶಂಕರ್ ಅವರು ತೆಲುಗು ಮತ್ತು ತಮಿಳು ಭಾಷೆಗಳಲ್ಲಿ ತಲಾ 1000 ಕ್ಕೂ ಹೆಚ್ಚು ಚಲನಚಿತ್ರಗಳೊಂದಿಗೆ 150 ಕನ್ನಡ ಚಲನಚಿತ್ರಗಳೊಂದಿಗೆ 2600 ಕ್ಕೂ ಹೆಚ್ಚು ಚಲನಚಿತ್ರಗಳಿಗೆ ಡಬ್ಬಿಂಗ್ ಮಾಡಿದ್ದಾರೆ. ಕಿಚ್ಚ ಸುದೀಪ್ ಅಭಿನಯದ 2011 ರ ಬ್ಲಾಕ್ ಬಸ್ಟರ್ ಕೆಂಪೇಗೌಡ ಚಿತ್ರದ ಮೂಲಕ ಅವರು ಖ್ಯಾತಿಯನ್ನು ಪಡೆದರು. ಇಂದು, ಪ್ರತಿ ಚಿತ್ರದಲ್ಲೂ, ಅವರನ್ನು ಅವರ ಕನ್ನಡ ಅಭಿಮಾನಿಗಳು ಶಿಳ್ಳೆ ಮತ್ತು ಚಪ್ಪಾಳೆಗಳಿಂದ ಸ್ವಾಗತಿಸುತ್ತಾರೆ ಮತ್ತು ಅದು ಅವರ ಜನಪ್ರಿಯತೆ ಮತ್ತು ಖ್ಯಾತಿಯ ಬಗ್ಗೆ ಮಾತನಾಡುತ್ತದೆ. ಆದ್ದರಿಂದ, ಇದು ನಮ್ಮ ಕನ್ನಡ ಚಲನಚಿತ್ರೋದ್ಯಮದ ಸಾರ್ವಕಾಲಿಕ ಅತ್ಯುತ್ತಮ ಖಳನಾಯಕರ ಪಟ್ಟಿಯಾಗಿದೆ.
ವಿರೋಧಿ ನಾಯಕರು ಏಕೆ ಮುಖ್ಯ? ವಿರೋಧಿಗಳು ನಮ್ಮನ್ನು ಮುಕ್ತಗೊಳಿಸುತ್ತಾರೆ. ಅವರು ನಮ್ಮ ಮೇಲೆ ಹೇರಲಾದ ಸಾಮಾಜಿಕ ನಿರ್ಬಂಧಗಳು ಮತ್ತು ನಿರೀಕ್ಷೆಗಳನ್ನು ತಿರಸ್ಕರಿಸುತ್ತಾರೆ. ಪ್ರತಿನಾಯಕರು ನಮ್ಮ ಕುಂದುಕೊರತೆಗಳಿಗೆ ಧ್ವನಿ ನೀಡುತ್ತಾರೆ. ಕಾನೂನಾತ್ಮಕವಾಗಿ ತಪ್ಪಾಗಿದ್ದರೂ ಸರಿಯೇ ಮಾಡಲಾಗುತ್ತಿದೆ ಎಂಬ ಭಾವನೆ ಮೂಡಿಸುತ್ತವೆ.
ನಾವು ಬಯಸುವುದು, ಅದು ಕಾಣಿಸಿಕೊಳ್ಳುತ್ತದೆ, ಜೀವಕ್ಕಿಂತ ದೊಡ್ಡ ವೀರರು, ಅವರು ನಮಗಿಂತ ಹೆಚ್ಚಿನದನ್ನು ನೋಡಲು ಮತ್ತು ಮೀರಿ ನೋಡಲು ನಮ್ಮನ್ನು ಆಹ್ವಾನಿಸುತ್ತಾರೆ. ವಿರೋಧಾಭಾಸವೆಂದರೆ, ನಾವು ಈ ವೀರರನ್ನು ಆಳವಾಗಿ ದೋಷಪೂರಿತರಾಗಿರಲು ಬಯಸುತ್ತೇವೆ, ಅದು ಅವರ ವೀರತ್ವವನ್ನು ಪ್ರಶ್ನಿಸುತ್ತದೆ.
ಇತಿಹಾಸ: ಆರಂಭಿಕ ಖಳನಾಯಕ ಹೋಮರ್ಸ್ ಥರ್ಸೈಟ್ಸ್ ಆಗಿದೆ. ಪರಿಕಲ್ಪನೆಯನ್ನು ಶಾಸ್ತ್ರೀಯ ಗ್ರೀಕ್ ನಾಟಕ, ರೋಮನ್ ವಿಡಂಬನೆ ಮತ್ತು ನವೋದಯ ಸಾಹಿತ್ಯ ಡಾನ್ ಕ್ವಿಕ್ಸೋಟ್ ಮತ್ತು ಪಿಕರೆಸ್ಕ್ ರಾಗ್‌ನಲ್ಲಿ ಗುರುತಿಸಲಾಗಿದೆ.
ಖಳನಾಯಕ ಪದವನ್ನು ಮೊದಲು 1714 ರಲ್ಲಿ ಬಳಸಲಾಯಿತು, 18 ನೇ ಶತಮಾನದಲ್ಲಿ ರಾಮೌಸ್ ನೆಫ್ಯೂ ನಂತಹ ಕೃತಿಗಳಲ್ಲಿ ಹೊರಹೊಮ್ಮಿತು, ಮತ್ತು ಇಂಗ್ಲಿಷ್ ಕವಿ ಲಾರ್ಡ್ ಬೈರನ್ ರಚಿಸಿದ ಬೈರೋನಿಕ್ ವೀರರನ್ನು ಸಹ ಹೆಚ್ಚು ವ್ಯಾಪಕವಾಗಿ ಬಳಸಲಾಗುತ್ತದೆ.
19 ನೇ ಶತಮಾನದಲ್ಲಿ ಸಾಹಿತ್ಯಿಕ ರೊಮ್ಯಾಂಟಿಸಿಸಂ ಗೋಥಿಕ್ ಡಬಲ್ ನಂತಹ ಖಳನಾಯಕನ ಹೊಸ ರೂಪಗಳನ್ನು ಜನಪ್ರಿಯಗೊಳಿಸಲು ಸಹಾಯ ಮಾಡಿತು. ಖಳನಾಯಕ ಅಂತಿಮವಾಗಿ ಸಾಮಾಜಿಕ ಟೀಕೆಯ ಒಂದು ಸ್ಥಾಪಿತ ರೂಪವಾಯಿತು, ಫ್ಯೋಡರ್ ದೋಸ್ಟೋವ್ಸ್ಕಿಯ ನೋಟ್ಸ್ ಫ್ರಮ್ ಅಂಡರ್‌ಗ್ರೌಂಡ್‌ನಲ್ಲಿ ಹೆಸರಿಸದ ನಾಯಕನೊಂದಿಗೆ ಆಗಾಗ್ಗೆ ಸಂಬಂಧಿಸಿದ ವಿದ್ಯಮಾನವಾಗಿದೆ. ಖಳನಾಯಕ ಸಾಂಪ್ರದಾಯಿಕ ಹೀರೋ ಆರ್ಕಿಟೈಪ್‌ಗೆ ಫಾಯಿಲ್ ಆಗಿ ಹೊರಹೊಮ್ಮಿತು, ಈ ಪ್ರಕ್ರಿಯೆಯನ್ನು ನಾರ್ತ್‌ರಾಪ್ ಫ್ರೈ ಕಾಲ್ಪನಿಕ "ಗುರುತ್ವಾಕರ್ಷಣೆಯ ಕೇಂದ್ರ" ಎಂದು ಕರೆದರು.ಈ ಆಂದೋಲನವು ಊಳಿಗಮಾನ್ಯ ಶ್ರೀಮಂತರಿಂದ ನಗರ ಪ್ರಜಾಪ್ರಭುತ್ವಕ್ಕೆ ವೀರರ ನೀತಿಯಲ್ಲಿ ಸಾಹಿತ್ಯಿಕ ಬದಲಾವಣೆಯನ್ನು ಸೂಚಿಸಿತು, ಹಾಗೆಯೇ ಮಹಾಕಾವ್ಯದಿಂದ ವ್ಯಂಗ್ಯಾತ್ಮಕ ನಿರೂಪಣೆಗಳಿಗೆ ಸ್ಥಳಾಂತರಗೊಂಡಿತು.
ಹಕಲ್‌ಬೆರಿ ಫಿನ್ (1884) ಅವರನ್ನು "ಅಮೆರಿಕನ್ ನರ್ಸರಿಯಲ್ಲಿ ಮೊದಲ ಖಳನಾಯಕ" ಎಂದು ಕರೆಯಲಾಗಿದೆ. ಸೋಮರ್‌ವಿಲ್ಲೆಯ ಚಾರ್ಲೊಟ್ ಮುಲ್ಲೆನ್ ಮತ್ತು ರಾಸ್‌ನ ದಿ ರಿಯಲ್ ಚಾರ್ಲೆಟ್ (1894) ಒಬ್ಬ ನಾಯಕಿ ವಿರೋಧಿ ಎಂದು ವಿವರಿಸಲಾಗಿದೆ.
ಫ್ರಾಂಜ್ ಕಾಫ್ಕಾ ಅವರ ದಿ ಮೆಟಾಮಾರ್ಫಾಸಿಸ್ (1915), ಜೀನ್-ಪಾಲ್ ಸಾರ್ತ್ರೆ ಅವರ ನಾಸಿಯಾ (1938), ಮತ್ತು ಆಲ್ಬರ್ಟ್ ಕ್ಯಾಮಸ್ ಅವರ ದಿ ಸ್ಟ್ರೇಂಜರ್ (1942) ನಂತಹ 20 ನೇ ಶತಮಾನದ ಆರಂಭದಲ್ಲಿ ಅಸ್ತಿತ್ವವಾದಿ ಕೃತಿಗಳಲ್ಲಿ ಖಳನಾಯಕ ಪ್ರಮುಖವಾಯಿತು. ಈ ಕೃತಿಗಳಲ್ಲಿನ ನಾಯಕನು ತನ್ನ ಜೀವನದ ಮೂಲಕ ಚಲಿಸುವ ಮತ್ತು ಎನ್ನುಯಿ, ತಲ್ಲಣ , ಮತ್ತು ಪರಕೀಯತೆಯಿಂದ ಗುರುತಿಸಲ್ಪಡುವ ಅನಿರ್ದಿಷ್ಟ ಕೇಂದ್ರ ಪಾತ್ರವಾಗಿದೆ.
ಖಳನಾಯಕ 1950 ರ ದಶಕದಲ್ಲಿ ಮತ್ತು 1960 ರ ದಶಕದ ಮಧ್ಯಭಾಗದವರೆಗೆ ಸಂವಹನ ಮಾಡಲು ಸಾಧ್ಯವಾಗದೆ ಅನ್ಯಲೋಕದ ವ್ಯಕ್ತಿಯಾಗಿ ಅಮೇರಿಕನ್ ಸಾಹಿತ್ಯವನ್ನು ಪ್ರವೇಶಿಸಿದರು. 1950 ಮತ್ತು 1960 ರ ದಶಕದ ಅಮೇರಿಕನ್ ಖಳನಾಯಕ ತನ್ನ ಫ್ರೆಂಚ್ ಪ್ರತಿರೂಪಕ್ಕಿಂತ ವಿಶಿಷ್ಟವಾಗಿ ಹೆಚ್ಚು ಪೂರ್ವಭಾವಿಯಾಗಿದ್ದನು. 1950 ರ ದಶಕದ " ಕೋಪಿಷ್ಠ ಯುವಕರ " ಕೃತಿಗಳಲ್ಲಿ ಖಳನಾಯಕನ ಬ್ರಿಟಿಷ್ ಆವೃತ್ತಿಯು ಹೊರಹೊಮ್ಮಿತು. ಅರವತ್ತರ ಪ್ರತಿಸಂಸ್ಕೃತಿಯ ಸಾಮೂಹಿಕ ಪ್ರತಿಭಟನೆಗಳು ಏಕಾಂಗಿ ಪ್ರತಿನಾಯಕನನ್ನು ಕಾಲ್ಪನಿಕ ಪ್ರಾಮುಖ್ಯತೆಯಿಂದ ಕ್ರಮೇಣವಾಗಿ ಕಣ್ಮರೆಯಾಯಿತು, ಆದರೂ ಸಾಹಿತ್ಯಿಕ ಮತ್ತು ಸಿನಿಮಾ ರೂಪದಲ್ಲಿ ನಂತರದ ಪುನರುಜ್ಜೀವನಗಳಿಲ್ಲ.
ದೂರದರ್ಶನದ ಸುವರ್ಣ ಯುಗದಲ್ಲಿ 2000 ರಿಂದ ಇಂದಿನವರೆಗೆ, ಟೋನಿ ಸೊಪ್ರಾನೊ, ವಾಲ್ಟರ್ ವೈಟ್ , ಪ್ಯಾಟಿ ಹೆವೆಸ್ , ಒಮರ್ ಲಿಟಲ್ , ಅಲಿಸಿಯಾ ಫ್ಲೋರಿಕ್ , ಅನಾಲೈಸ್ ಕೀಟಿಂಗ್ , ಡೆಕ್ಸ್ಟರ್ ಮೋರ್ಗನ್ ಮತ್ತು ಲೂಸಿಫರ್ ಮಾರ್ನಿಂಗ್‌ಸ್ಟಾರ್‌ನಂತಹ ಖಳನಾಯಕ ರುಗಳು ಹೆಚ್ಚು ಜನಪ್ರಿಯ ಮತ್ತು ವಿಮರ್ಶಾತ್ಮಕವಾಗಿ ಪ್ರಮುಖವಾದವು.
ಖಳನಾಯಕಗಳು ಕಥೆಯ ಕಥಾವಸ್ತುವಿನ ಮೇಲೆ ಹೇಗೆ ಪರಿಣಾಮ ಬೀರುತ್ತವೆ? ಪ್ರತಿನಾಯಕನ ಕಾರ್ಯವು ಸಾಹಿತ್ಯ ಕೃತಿಯಲ್ಲಿ ನಾಯಕನಾಗಿ ಪ್ರತಿನಾಯಕನ ಬಳಕೆಯು ಹಲವಾರು ಪ್ರಮುಖ ಉದ್ದೇಶಗಳನ್ನು ಪೂರೈಸುತ್ತದೆ. ನ್ಯೂನತೆಗಳೊಂದಿಗೆ ಮುಖ್ಯ ಪಾತ್ರವನ್ನು ಸೇರಿಸುವ ಮೂಲಕ, ಇದು ಹೆಚ್ಚು ನೈಜವಾದ ಮುಖ್ಯ ಪಾತ್ರವನ್ನು ಸೃಷ್ಟಿಸುತ್ತದೆ. ಅವನು ಅಥವಾ ಅವಳು ಈ ನ್ಯೂನತೆಗಳನ್ನು ನಿವಾರಿಸಿದರೆ ಪಾತ್ರವು ಬೆಳವಣಿಗೆಯನ್ನು ಪ್ರದರ್ಶಿಸಲು ಸಹ ಅನುಮತಿಸುತ್ತದೆ.
ಸಮಾಜದಲ್ಲಿ ವಿರೋಧಿಗಳು ಒಳ್ಳೆಯವರೇ? ಖಳನಾಯಕರುಗಳು ಸಾಮಾನ್ಯವಾಗಿ ಒಳ್ಳೆಯ ಕೆಲಸಗಳನ್ನು ಮಾಡುತ್ತಾರೆ, ಆದರೆ ಒಬ್ಬ ನಾಯಕ ಮಾಡುವ ರೀತಿಯಲ್ಲಿ ಅವರು ಒಳ್ಳೆಯದನ್ನು ಸಾಧಿಸುವುದಿಲ್ಲ. ಪ್ರತಿನಾಯಕನ ಹಿನ್ನಲೆಯು ವಿಶಿಷ್ಟವಾಗಿ ಅವರು ಉತ್ತಮ ಭಾಗವನ್ನು ಹೊಂದಿದ್ದಾರೆ ಎಂದು ತೋರಿಸಲು ನಿಧಾನವಾಗಿ ಬಹಿರಂಗಪಡಿಸಲಾಗುತ್ತದೆ. ವಿಶಿಷ್ಟವಾದ ಖಳನಾಯಕ ಪಾತ್ರದ ಗುಣಲಕ್ಷಣಗಳು ಸೇರಿವೆ.
ಇನ್ನು ಯಾರೂ ಸೂಪರ್‌ಮ್ಯಾನ್ ನನ್ನು ಏಕೆ ಇಷ್ಟಪಡುವುದಿಲ್ಲ Cracked.com ಎಂಬ ವಿಡಂಬನಾತ್ಮಕ ವೆಬ್‌ಸೈಟ್‌ನಲ್ಲಿ  ಟ್ಯಾಗ್‌ಲೈನ್‌ನೊಂದಿಗೆ ವೀಡಿಯೊವಿದೆ, "4 ವಿಲಕ್ಷಣ ಕಾರಣಗಳು ಇನ್ನು ಮುಂದೆ ಯಾರೂ ಸೂಪರ್‌ಮ್ಯಾನ್ ನನ್ನು ಇಷ್ಟಪಡುವುದಿಲ್ಲ." ಟೋನ್ ಹಗುರವಾಗಿರುತ್ತದೆ ಮತ್ತು ಸಾಂದರ್ಭಿಕ ಕ್ರೂರತೆಗೆ ತಿರುಗುತ್ತದೆ, ಆದರೆ ವೀಡಿಯೊವು ಅಗಿಯಲು ಯೋಗ್ಯವಾದ ಕೆಲವು ಒಳನೋಟಗಳನ್ನು ನೀಡುತ್ತದೆ. ಒಮ್ಮೆ ಜನಪ್ರಿಯವಾಗಿದ್ದ ಸೂಪರ್‌ಮ್ಯಾನ್‌ನಂತಹ ಸಂಪೂರ್ಣವಾಗಿ ಸದ್ಗುಣಶೀಲ ಪಾತ್ರವು ಇತ್ತೀಚಿನ ವರ್ಷಗಳಲ್ಲಿ ಬ್ಯಾಟ್‌ಮ್ಯಾನ್‌ನಂತಹ ಗಾಢವಾದ, ನೈತಿಕವಾಗಿ ಸಂಕೀರ್ಣ ವ್ಯಕ್ತಿಗಳ ಪರವಾಗಿ ತನ್ನ ಆಕರ್ಷಣೆಯನ್ನು ಏಕೆ ಕಳೆದುಕೊಂಡಿದೆ ಎಂಬ ಪ್ರಶ್ನೆಯನ್ನು ಇದು ನಿಭಾಯಿಸುತ್ತದೆ.
ಹೆಚ್ಚು ಹೇಳಬೇಕೆಂದರೆ, ಈ ಅಭಿರುಚಿಯಲ್ಲಿನ ಬದಲಾವಣೆಯು ನಮ್ಮ ಸಂಸ್ಕೃತಿಯ ಬಗ್ಗೆ ಏನು ಹೇಳುತ್ತದೆ ಎಂಬುದನ್ನು ಅರ್ಥಮಾಡಿಕೊಳ್ಳಲು ವೀಡಿಯೊ ಪ್ರಯತ್ನಿಸುತ್ತದೆ. ಸಂಕ್ಷಿಪ್ತವಾಗಿ ಹೇಳುವುದಾದರೆ, ಸೂಪರ್‌ಮ್ಯಾನ್‌ನ ಅವನತಿಗೆ ಅದು ಉಲ್ಲೇಖಿಸಿರುವ ನಾಲ್ಕು ಕಾರಣಗಳು ಕೆಳಕಂಡಂತಿವೆ:
1. " ಜನರು ಒಳ್ಳೆಯವರು ಎಂದು ನಾವು ನಂಬುವುದಿಲ್ಲ ." ವೀಡಿಯೊದ ಪ್ರಕಾರ, ಇದು ಏಕೆಂದರೆ ನಾವು ಒಂದು ಜಾತಿಯಾಗಿ ನಮ್ಮನ್ನು ದ್ವೇಷಿಸುತ್ತೇವೆ ಮತ್ತು ಇದರ ಪರಿಣಾಮವಾಗಿ, ನಾವು ನಿರ್ಲಜ್ಜವಾಗಿ ಉದಾತ್ತ ವೀರರನ್ನು ಅವಾಸ್ತವಿಕ ಮತ್ತು ಸಂಬಂಧಿಸಲು ಅಸಾಧ್ಯವೆಂದು ಕಂಡುಕೊಳ್ಳುತ್ತೇವೆ.
2. " ಎಲ್ಲಾ ಶಕ್ತಿಶಾಲಿ ಜನರು ಕೆಟ್ಟವರು ಎಂದು ನಾವು ನಂಬುತ್ತೇವೆ ." ಅಧಿಕಾರವು ಭ್ರಷ್ಟಗೊಳಿಸುತ್ತದೆ ಮತ್ತು ಸಂಪೂರ್ಣ ಶಕ್ತಿಯು ಸಂಪೂರ್ಣವಾಗಿ ಭ್ರಷ್ಟಗೊಳಿಸುತ್ತದೆ. ಆದ್ದರಿಂದ ನಾವು ಶಕ್ತಿಯುತ ಮತ್ತು ಒಳ್ಳೆಯ ನಾಯಕನನ್ನು ಕಲ್ಪಿಸಿಕೊಳ್ಳಬಹುದಾದ ಏಕೈಕ ಮಾರ್ಗವೆಂದರೆ ಅವನನ್ನು ಅಥವಾ ಅವಳನ್ನು ದೇವರಂತಹ (ವಂಡರ್ ವುಮನ್‌ನಂತೆ) ಅಥವಾ ಅನ್ಯಲೋಕದ (ಸೂಪರ್‌ಮ್ಯಾನ್‌ನಂತೆ) ಮತ್ತು ಆ ಮೂಲಕ ನಮ್ಮ ಸಾಮಾನ್ಯ ಮಾನವ ಅನುಭವದಿಂದ ಅವರನ್ನು ತೆಗೆದುಹಾಕುವುದು.
3. " ನಮ್ಮ ಸ್ವಂತ ಬೇರುಗಳನ್ನು ತಿರಸ್ಕರಿಸಲು ನಾವು ಸೂಪರ್ಮ್ಯಾನ್ ನನ್ನು ತಿರಸ್ಕರಿಸುತ್ತೇವೆ ." ಹೆಚ್ಚಿನ ತಲೆಮಾರುಗಳಿಗಿಂತ ಹೆಚ್ಚು, ನಾವು ನಮ್ಮ ಹಿಂದಿನವರ ಅಭಿರುಚಿ ಮತ್ತು ವರ್ತನೆಗಳ ವಿರುದ್ಧ ಬಂಡಾಯವೆದ್ದಿದ್ದೇವೆ. ನಮ್ಮ ಪೋಷಕರು ಮತ್ತು ಅಜ್ಜಿಯರು ಸೂಪರ್‌ಮ್ಯಾನ್ ನನ್ನು ಪ್ರೀತಿಸುತ್ತಿದ್ದರಿಂದ, ಸಂಸ್ಕೃತಿಯಾಗಿ ನಮ್ಮ ಆಪಾದಿತ ಅನನ್ಯತೆಯನ್ನು ಪ್ರತಿಪಾದಿಸಲು ನಾವು ಅವನನ್ನು ನಿರಾಕರಿಸಬೇಕಾಗಿದೆ.
ಇದು ಸಾಂಸ್ಕೃತಿಕ ವಿಶ್ಲೇಷಣೆಯ ಬಲವಾದ ಬಿಟ್, ಆದರೆ ಇದು ಸಾಕಷ್ಟು ಆಳವಾಗಿ ತನಿಖೆ ಮಾಡುವುದಿಲ್ಲ - ಬಹುಶಃ ಐದು ನಿಮಿಷಗಳ ಹಾಸ್ಯ ವೀಡಿಯೊಗೆ ಆಶ್ಚರ್ಯವೇನಿಲ್ಲ.
ಶ್ರೇಷ್ಠ ವೀರತ್ವದ ನಷ್ಟ ಅಂಕಗಳು ಒಂದು ಮತ್ತು ಎರಡು, ನಿರ್ದಿಷ್ಟವಾಗಿ, ಮಾರ್ಕ್ ಆಫ್. ನಿಯಮದಂತೆ, ನಮ್ಮ ಪೋಷಕರು ಮತ್ತು ಅಜ್ಜಿಯರು ನಮಗಿಂತ ಮಾನವ ಸ್ವಭಾವದ ಬಗ್ಗೆ ಹೆಚ್ಚು ನಿಷ್ಕಪಟವಾಗಿ ಆದರ್ಶವಾದಿಗಳಾಗಿರಲಿಲ್ಲ. ಅವರಿಗೂ ಅಧಿಕಾರದ ಭ್ರಷ್ಟ ಪ್ರಭಾವದ ಗಾದೆ ತಿಳಿದಿತ್ತು. ಅವರು ಜನರಲ್ಲಿ ಕೆಟ್ಟದ್ದನ್ನು ಮತ್ತು ಒಳ್ಳೆಯದನ್ನು ಮಾಡುವ ಸಾಮರ್ಥ್ಯವನ್ನು ಕಂಡರು. ಇದಲ್ಲದೆ, ಜೂಡೋ-ಕ್ರಿಶ್ಚಿಯನ್ ಪ್ರಪಂಚದ ದೃಷ್ಟಿಕೋನದಲ್ಲಿ ಹೆಚ್ಚು ಮುಳುಗಿರುವ ಸಮಾಜದಲ್ಲಿ, ಅವರು ಮಾನವೀಯತೆಯ ಮೂಲಭೂತ ಪತನ ಸ್ವಭಾವವನ್ನು ಗುರುತಿಸುವ ಸಾಧ್ಯತೆ ಹೆಚ್ಚು.
ಅದು ಜಾತಿಯ ಸ್ವ-ದ್ವೇಷವಲ್ಲ. ಇದು ಬೈಬಲ್ನ ಮಾಹಿತಿಯ ವಾಸ್ತವಿಕತೆ. ಹಿಂದಿನ ತಲೆಮಾರುಗಳು ಸೂಪರ್‌ಮ್ಯಾನ್ ನನ್ನು ಪ್ರೀತಿಸುತ್ತಿರಲಿಲ್ಲ ಏಕೆಂದರೆ ಜನರು ಎಲ್ಲರೂ ಒಳ್ಳೆಯವರು ಎಂದು ಅವರು ಭಾವಿಸಿದ್ದರು. ಅವರು ಅವನನ್ನು ಪ್ರೀತಿಸುತ್ತಿದ್ದರು ಏಕೆಂದರೆ ಅವನು ಮಹತ್ವಾಕಾಂಕ್ಷೆಗೆ ಯೋಗ್ಯವಾದ ಒಳ್ಳೆಯತನದ ಮಾನದಂಡವನ್ನು ಪ್ರತಿನಿಧಿಸಿದನು.
ಮೂರು ಮತ್ತು ನಾಲ್ಕನೆಯ ಅಂಕಗಳಿಗೆ ತೆರಳಿ, ಇಲ್ಲಿಯೇ ವೀಡಿಯೊ ತನ್ನ ಅತ್ಯಂತ ತೀಕ್ಷ್ಣವಾದ ವಾದಗಳನ್ನು ಮಾಡುತ್ತದೆ. ಒಂದು ಸಂಸ್ಕೃತಿಯಾಗಿ, ನಾವು ಸಂಪೂರ್ಣವಾಗಿ ವೀರರ ಬಗ್ಗೆ ನಮ್ಮ ರುಚಿಯನ್ನು ಕಳೆದುಕೊಂಡಿದ್ದೇವೆ, ರೋಮಾಂಚಕ ಭವ್ಯವಾದ ಗೆಸ್ಚರ್ಗಾಗಿ. ಅದರ ಸ್ಥಳದಲ್ಲಿ, ನಾವು ವ್ಯಂಗ್ಯ ಮತ್ತು ಸ್ವಯಂ-ಉಲ್ಲೇಖದ ಸಿನಿಕತನದ ಮೇಲೆ ನಮ್ಮನ್ನು ತೊಡಗಿಸಿಕೊಂಡಿದ್ದೇವೆ. ಪರಿಣಾಮವಾಗಿ ನಾವು ಉದಾತ್ತತೆಯ ಬಹಿರಂಗ ಅಭಿವ್ಯಕ್ತಿಗಳನ್ನು ಸರಳ ಸಮಯದ ವಿಲಕ್ಷಣ ಅವಶೇಷಗಳಾಗಿ ವೀಕ್ಷಿಸಲು ಒಲವು ತೋರುತ್ತೇವೆ. ಪ್ರೇಕ್ಷಕರಿಗೆ ಕಣ್ಣು ಮಿಟುಕಿಸದೆ ಕ್ಲಾಸಿಕ್ ಹೀರೋಯಿಸಂ ನನ್ನು ಆಚರಿಸುವ ಇತ್ತೀಚಿನ ಚಲನಚಿತ್ರಗಳು ( ವಂಡರ್ ವುಮನ್ ಒಂದು ಗಮನಾರ್ಹ ಉದಾಹರಣೆ) ನಿಯಮವನ್ನು ಸಾಬೀತುಪಡಿಸುವ ವಿನಾಯಿತಿಗಳಾಗಿವೆ.
ವೀಡಿಯೊ ಹೇಳುವಂತೆ, "ನಮಗಿಂತ ಮೊದಲು ಬಂದ ಪ್ರತಿಯೊಬ್ಬರೂ ಮೂಕ ವಿಷಯವನ್ನು ಇಷ್ಟಪಟ್ಟಿದ್ದಾರೆ" ಎಂದು ನಾವು ಭಾವಿಸುತ್ತೇವೆ. ನಾವು ನಮ್ಮ ಹಿರಿಯರ ಅಭಿರುಚಿಯನ್ನು ತಿರಸ್ಕಾರದಿಂದ ನೋಡುತ್ತೇವೆ ಮತ್ತು ನಮ್ಮ ಉತ್ಕೃಷ್ಟತೆಗೆ ನಮ್ಮ ಬೆನ್ನು ತಟ್ಟಿಕೊಳ್ಳುತ್ತೇವೆ.
ಈ ವರ್ತನೆಯು ವೀರರ ಅನ್ವೇಷಣೆಯಲ್ಲಿ ನಮ್ಮನ್ನು ಏಕರೂಪವಾಗಿ ಸಂದಿಗ್ಧತೆಗೆ ಆಕರ್ಷಿಸುತ್ತದೆ. ಒಂದೆಡೆ, ಉನ್ನತ ಮಟ್ಟದ ಮಾನವೀಯತೆಯೊಂದಿಗೆ ನಮ್ಮನ್ನು ಪ್ರೇರೇಪಿಸುವ ಯಾವುದನ್ನಾದರೂ ನಾವು ಹಂಬಲಿಸುತ್ತೇವೆ. ಆದರೆ ಮತ್ತೊಂದೆಡೆ, ಗುಣಮಟ್ಟವು ತುಂಬಾ ಹೆಚ್ಚಿದ್ದರೆ, ನಾವು ಅದನ್ನು ಹಳೆಯ-ಶೈಲಿಯೆಂದು ತಳ್ಳಿಹಾಕುತ್ತೇವೆ ಮತ್ತು ಅದನ್ನು ಗಂಭೀರವಾಗಿ ಪರಿಗಣಿಸಲು ನಿರಾಕರಿಸುತ್ತೇವೆ.
ಹಿಂದಿನ ಸಂಸ್ಕೃತಿಗಳು ತಮ್ಮ ಎಲ್ಲಾ ನಾಯಕರು ಸದ್ಗುಣದ ನೇರ ಮಾದರಿಗಳಾಗಿರಬೇಕೆಂದು ಬಯಸುವುದಿಲ್ಲ. ಕ್ಲಾಸಿಕ್ ಸಾಹಿತ್ಯವು ದುರಂತ ವ್ಯಕ್ತಿಗಳಿಂದ ತುಂಬಿದೆ, ಅವರು ಮಾರಣಾಂತಿಕ ನ್ಯೂನತೆಯನ್ನು ಹೊಂದಿದ್ದಾರೆ - ಹೆಮ್ಮೆ, ಕೋಪ, ಮಹತ್ವಾಕಾಂಕ್ಷೆ - ಅದು ಅಂತಿಮವಾಗಿ ಅವರ ರದ್ದುಗೊಳಿಸುವಿಕೆ ಎಂದು ಸಾಬೀತುಪಡಿಸುತ್ತದೆ. ಅವರ ಕಥೆಗಳನ್ನು ತಪ್ಪಿಸಬೇಕಾದ ವಿಷಯಗಳ ಎಚ್ಚರಿಕೆಯ ಕಥೆಗಳಾಗಿ ಹೇಳಲಾಗಿದೆ, ಉದಾತ್ತ ವೀರರ ಜೀವನವು ಅನುಕರಿಸಲು ಉದಾಹರಣೆಗಳಾಗಿ ಕಾರ್ಯನಿರ್ವಹಿಸುತ್ತದೆ.
ರಿಯಲಿಸಂ ಅಥವಾ ವಾಲ್ಲೋವಿಂಗ್? ಆದಾಗ್ಯೂ, ಇದರಲ್ಲಿ ಸೆಖಿಯು ಅಡಗಿದೆ. ಆಧುನಿಕ ಕಾಲದಲ್ಲಿ, ನಾವು ಮಾನವ ಸ್ಥಿತಿ, ನರಹುಲಿಗಳು ಮತ್ತು ಎಲ್ಲದರ ಪ್ರಾಮಾಣಿಕ ಚಿತ್ರಣಗಳಿಗಿಂತ ನೈತಿಕತೆಯ ಕಥೆಗಳಲ್ಲಿ ಕಡಿಮೆ ಆಸಕ್ತಿಯನ್ನು ಹೊಂದಿದ್ದೇವೆ. ಮತ್ತು ಸಹಜವಾಗಿ ಅದರಲ್ಲಿ ತಪ್ಪೇನೂ ಇಲ್ಲ. ಇದು ನಮಗೆ ಸಂಕೀರ್ಣವಾದ, ಸೂಕ್ಷ್ಮ ವ್ಯತ್ಯಾಸದ ನಾಯಕರ ಶ್ರೀಮಂತ ಪರಂಪರೆಯನ್ನು ನೀಡಿದೆ, ಗಂಭೀರ ಮತ್ತು ಜನಪ್ರಿಯ ಎರಡೂ ಪ್ರಕಾರಗಳಲ್ಲಿ, ಅವರ ಕಥೆಗಳು ಸ್ಫೂರ್ತಿ ಮತ್ತು ಸವಾಲನ್ನು ನೀಡಬಹುದು.
ಮತ್ತು ಇನ್ನೂ ಕೆಲವು ಹಂತದಲ್ಲಿ, ಅವರನ್ನು ವಜಾಗೊಳಿಸುವ ಮೂಲಕ, ನಾವು ಪ್ರಮುಖವಾದದ್ದನ್ನು ಕಳೆದುಕೊಂಡಿದ್ದೇವೆ ಎಂದು ನಾವು ಗುರುತಿಸುತ್ತೇವೆ. ಅದಕ್ಕಾಗಿಯೇ ನಾವು ನಮ್ಮ ಜನಪ್ರಿಯ ಮನರಂಜನೆಯಲ್ಲಿ ಅವುಗಳನ್ನು ಮುಂದುವರಿಸುತ್ತೇವೆ. ಅದಕ್ಕಾಗಿಯೇ ವಂಡರ್ ವುಮನ್  ಮತ್ತು  ಬ್ಲ್ಯಾಕ್ ಪ್ಯಾಂಥರ್‌ನಂತಹ ಚಲನಚಿತ್ರಗಳು  ಯಶಸ್ವಿ ಮತ್ತು ಉತ್ತಮ ಪ್ರತಿಕ್ರಿಯೆಯನ್ನು ಪಡೆದಿವೆ. ನಮಗೆ ಮತ್ತೆ ನಿಜವಾದ ಹೀರೋಗಳು ಬೇಕು.
ನಿಜವಾದ ಮತ್ತು ಸಮತೋಲಿತ ದೃಷ್ಟಿಕೋನ ಒಳ್ಳೆಯ ಸುದ್ದಿ ಏನೆಂದರೆ, ನಾವು ಬಯಸಿದರೆ ನಾವು ಅವುಗಳನ್ನು ಹೊಂದಬಹುದು. ಇತ್ತೀಚಿನ ಕೆಲವು ಸೂಪರ್‌ಹೀರೋ ಚಲನಚಿತ್ರಗಳು ಮತ್ತು ಟಿವಿ ಶೋಗಳು ಪ್ರದರ್ಶಿಸಿದಂತೆ, ಸದ್ಗುಣಶೀಲ ಪಾತ್ರಗಳು ಚೀಸೀ ಆಗಿರಬೇಕಾಗಿಲ್ಲ. ಅವರು ಕೇವಲ ತಮ್ಮನ್ನು ತಾವು ನಿಜವಾಗಬೇಕು.
ದೇವರು ಜಗತ್ತನ್ನು ಸೃಷ್ಟಿಸಿದಾಗ, ಮಾನವೀಯತೆಯ ಪತನದಿಂದ ಅದು ಮುರಿಯುವ ಮೊದಲು ಅವನು ಅದನ್ನು ತುಂಬಾ ಒಳ್ಳೆಯದು ಎಂದು ಘೋಷಿಸಿದನು. ಖಂಡಿತವಾಗಿಯೂ ನಮ್ಮ ಕಥೆಗಳು ಆ ಒಳ್ಳೆಯತನವನ್ನು ಆಚರಿಸಬಹುದು ಮತ್ತು ಮುರಿದುಹೋಗುವಿಕೆಯ ಬಗ್ಗೆ ಪ್ರಾಮಾಣಿಕವಾಗಿರುತ್ತವೆ. ಸೂಪರ್‌ಮ್ಯಾನ್ ಅಥವಾ ಕ್ಯಾಪ್ಟನ್ ಅಮೇರಿಕಾ ಅವರ ನೈತಿಕ ಪ್ರಮಾಣಪತ್ರದ ಜೊತೆಗೆ ಬ್ಯಾಟ್‌ಮ್ಯಾನ್ ಅಥವಾ ಐರನ್ ಮ್ಯಾನ್‌ನ ನೈತಿಕ ಸಂಘರ್ಷಕ್ಕೆ ನಮ್ಮ ಹಾಲ್ ಆಫ್ ಹೀರೋಗಳು ಸ್ಥಳಾವಕಾಶವನ್ನು ಹೊಂದಿರಬಹುದು.
ಅಂತಹ ವೀರರ ಪ್ರಕಾರಗಳ ಮಿಶ್ರಣವು ಯಶಸ್ವಿ ಟಿವಿ ಮತ್ತು ಸಿನೆಮಾಕ್ಕೆ ಮಾತ್ರವಲ್ಲ. ಇದು ಜನಪ್ರಿಯ ಸಂಸ್ಕೃತಿಯ ಮಸೂರದ ಮೂಲಕ ಮಾನವ ವಿಮೋಚನೆಯ ಭರವಸೆಯಲ್ಲಿ ಒಂದು ಸಣ್ಣ, ಬೈಬಲ್ನ ಸಮತೋಲಿತ ನೋಟವನ್ನು ನೀಡಬಹುದು.
ವರ್ಗ:ಚಲನಚಿತ್ರ
ಕರ್ನಾಟಕ (ಸರ್ಕಾರಿ) ಪಾಲಿಟೆಕ್ನಿಕ್
ಕರ್ನಾಟಕ (ಸರ್ಕಾರಿ) ಪಾಲಿಟೆಕ್ನಿಕ್‌ ಅನ್ನು ಕೆ.ಪಿ.ಟಿ., ಎಂದೂ ಕರೆಯುತ್ತಾರೆ, ಇದು ಭಾರತದ ಕರ್ನಾಟಕ ರಾಜ್ಯದ ಮಂಗಳೂರಿನಲ್ಲಿರುವ ಪಾಲಿಟೆಕ್ನಿಕ್ ವಿಶ್ವವಿದ್ಯಾಲಯವಾಗಿದೆ. ಇದನ್ನು 1946 ರಲ್ಲಿ ಮದ್ರಾಸ್ ರಾಜ್ಯ ಸರ್ಕಾರದ ಅಡಿಯಲ್ಲಿ ಪಾಂಡೇಶ್ವರದಲ್ಲಿ ಬಾಡಿಗೆ ಕಟ್ಟಡದಲ್ಲಿ ಸ್ಥಾಪಿಸಲಾಯಿತು. ತದನಂತರ ೧೮೫೪ ರಿಂದ, ಪಾಲಿಟೆಕ್ನಿಕ್ ಮಂಗಳೂರಿನ ಕದ್ರಿ ಹಿಲ್ಸ್‌ನಲ್ಲಿರುವ ತನ್ನ ಪ್ರಸ್ತುತ ಕ್ಯಾಂಪಸ್‌ನಲ್ಲಿ ಕಾರ್ಯನಿರ್ವಹಿಸಲು ಪ್ರಾರಂಭಿಸಿದೆ.
ಈ ಪಾಲಿಟೆಕ್ನಿಕ್ ಕಾಲೇಜು ಈ ಪ್ರದೇಶದ ಅತ್ಯಂತ ಹಳೆಯ ತಾಂತ್ರಿಕ ಕಾಲೇಜುಗಳಲ್ಲಿ ಒಂದಾಗಿದೆ. ಸಂಸ್ಥೆ ಎಂಟು ಡಿಪ್ಲೊಮಾ ಕೋರ್ಸ್‌ಗಳಲ್ಲಿ 3 ವರ್ಷದ ಅವಧಿಯಲ್ಲಿ ನಡೆಸುತ್ತಿದೆ.
ಪ್ರವೇಶ ಪ್ರಕ್ರಿಯೆ
ಸಂಸ್ಥೆಯಲ್ಲಿ ಪ್ರವೇಶವು ಎಸ್‌ಎಸ್‌ಎಲ್‌ಸಿ ಫಲಿತಾಂಶವನ್ನು ಆಧರಿಸಿದೆ. ಪ್ರತಿ ವರ್ಷ ಮೇ-ಜೂನ್ ತಿಂಗಳಲ್ಲಿ ಕರ್ನಾಟಕದ ತಾಂತ್ರಿಕ ಶಿಕ್ಷಣ ಇಲಾಖೆಯಿಂದ ಸ್ಥಾಪಿಸಲಾಗಿದೆ.
ಉಲ್ಲೇಖಗಳು
ವರ್ಗ:ಶೈಕ್ಷಣಿಕ ಸಂಸ್ಥೆಗಳು ವರ್ಗ:ಕರ್ನಾಟಕದ ತಾಂತ್ರಿಕ ಶಿಕ್ಷಣ ಸಂಸ್ಥೆಗಳು
ಎಫಿಡ್ರ ನೊಣ
ಎಫಿಡ್ರ ನೊಣ ಸಂದಿಪದಿಗಳ ವಂಶದ ಡಿಪ್ಟಿರ ಗಣದ ಎಫಿಡ್ರಿಡೆ ಕುಟುಂಬದ ನೊಣ. ರಚನೆಯಲ್ಲಿ ಡ್ರೊಸಾಫಿಲಿಡೆ ಕುಟುಂಬವನ್ನು ಹೋಲುತ್ತದೆ. ದೇಹದ ಉದ್ದ 1/16 ರಿಂದ 3/8 ಅಂಗುಲ. ಉಪ್ಪುನೀರಿನಲ್ಲಿ ಮೊಟ್ಟೆಯಿಡುತ್ತದೆ. ಅಲ್ಲೇ ಮೊಟ್ಟೆಯೊಡದು ಲಾರ್ವ ಹೊರಬಂದು ಕೋಶಾವಸ್ಥೆ ತಲುಪುತ್ತದೆ. ಆಗ ಅಲೆಗಳ ಹೊಡೆತದಿಂದಾಗಿ ಕೋಶ ದಡ ಮುಟ್ಟುತ್ತದೆ. ಇವನ್ನು ಆಯ್ದು ಒಣಗಿಸಿ ರೆಡ್ ಇಂಡಿಯನರು ಆಹಾರವಾಗಿ ಬಳಸುತ್ತಾರೆ. ಮೆಕ್ಸಿಕೋದ ಸುತ್ತಮುತ್ತ ಈ ನೊಣ ಅಧಿಕ ಪ್ರಮಾಣದಲ್ಲಿ ವಾಸಿಸುತ್ತದೆ. ನೊಣದ ಬಣ್ಣ ಕಪ್ಪು ಅಥವಾ ಕಂದುಗೆಂಪು. ಬಾಯಿ ಬಹಳ ಅಗಲ. ಕೆನ್ನೆಗಳು ಉಬ್ಬಿವೆ. ತಲೆಯ ತಳಭಾಗದಲ್ಲಿ ಬಾಯ ಒಳಾಂಗಗಳು ಆವರಿಸಿವೆ. ಪ್ಸಿಲೋಪಪೆಟ್ರೊಲೈ ಎಂಬ ನೊಣದ ಲಾರ್ವಗಳು ಕಲ್ಲೆಣ್ಣೆ ಬಾವಿಗಳಲ್ಲಿ ವಾಸಿಸುತ್ತವೆ. ಇವು ಎಣ್ಣೆಬಾವಿಗೆ ಬೀಳುವ ಇತರ ಕೀಟಗಳನ್ನು ತಿಂದು ಬದುಕುತ್ತವೆ. ಕ್ಯಾಲಿಫೋರ್ನಿಯದ ವಿವಿಧ ತೈಲಪ್ರದೇಶಗಳಲ್ಲಿ ಇವು ಹೆಚ್ಚಾಗಿವೆ. (ಕೆ.ಎಂ.ವಿ.)
ಕಬ್ಬಾರೆ ಹಕ್ಕಿ
ಕಬ್ಬಾರೆ ಹಕ್ಕಿ :ಇವು ಪ್ರಪಂಚದ ಉಷ್ಣ ಹಾಗೂ ಸಮಶೀತೋಷ್ಣ ವಲಯಗಳಲ್ಲಿ ಸಾಮಾನ್ಯವಾಗಿ ಕಂಡು ಬರುವ ನೀಳಗಾಲಿನ ನೀರಿನಲ್ಲಿ ನಡೆದಾಡುವ ಹಕ್ಕಿಗಳು (ಹೆರಾನ್).
ವೈಜ್ಞಾನಿಕ ಹೆಸರು
ಸಿಕೋನಿಫಾರ್ಮಿಸ್ ಗಣದ ಆರ್ಡೆಯಿಡೀ ಕುಟುಂಬಕ್ಕೆ ಸೇರಿದ ಹಕ್ಕಿಗಳು.ಒಂದು ಬಗೆಯ ಕಬ್ಬಾರೆಯನ್ನು ಕನ್ನಡ ನಾಡಿನ ಕೆಲವೆಡೆ ನಾರಾಯಣಿ ಪಕ್ಷಿ ಎಂದು ಕರೆಯುತ್ತಾರೆ.
ಪ್ರಭೇದಗಳು
ನಮ್ಮ ದೇಶದಲ್ಲಿ ಕಬ್ಬಾರೆ ಎಂದು ಕರೆಯುವ ಹಕ್ಕಿಗಳು ಬೇರೆ ಬೇರೆ ಜಾತಿಗೆ ಸೇರಿವೆ. ಅಲ್ಲದೆ ಇವುಗಳ ಬೇರೆ ಬೇರೆ ಪ್ರಭೇದಗಳು ಅಮೆರಿಕ, ಯುರೋಪು, ಆಫ್ರಿಕ ಖಂಡಗಳಲ್ಲೂ ವ್ಯಾಪಿಸಿವೆ. ಭಾರತದಲ್ಲಿ ಅರ್ಡೆಯ ಜಾತಿಯಲ್ಲಿ ಆರ್ಡೆಯ ಇನ್ನಿಗ್ನಿಸ್ (ಬಿಳಿ ಹೊಟ್ಟೆ ಕಬ್ಬಾರೆ), ಆರ್ಡೆಯ ಗೋಲಿಯಾಸ್ (ಐದಡಿ ನಿಲುವಿನ ಪಕ್ಷಿ), ಆರ್ಡೆಯ ಸಿನೇರಿಯ (ನಾರಾಯಣಿ ಪಕ್ಷಿ) ಮತ್ತು ಆರ್ಡೆಯ ಪಫೂರ್ಯ್‌ರಿಯ (ಕೆಂಪು ನಾರಾಯಣಿ ಪಕ್ಷಿ)-ಇವು ಪ್ರಮುಖ ಪ್ರಭೇದಗಳು. ಬೂಟೊರಿಡಿಸ್ ಸ್ಟ್ರಯೇಟಸ್ (ಪುಟ್ಟ ಹಸಿರು ಕಬ್ಬಾರೆ), ಆರ್ಡಿಯೋಲ ಗ್ರಾಯಿ (ಬತ್ತದ ಗದ್ದೆಯ ಅಥವಾ ಕೊಳದ ಕಬ್ಬಾರೆ), ನಿಕ್ಟಿಕೊರಾಕ್ಸ್‌ ನಿಕ್ಟಿಕೊರಾಕ್ಸ್‌ (ಇರುಳ ಕಂಕ)-ಈ ಜಾತಿ ಪ್ರಭೇದಗಳೂ ಕಂಡುಬರುತ್ತವೆ.
ಲಕ್ಷಣಗಳು
ಇವುಗಳ ದೇಹದ ಗಾತ್ರ ಕೋಳಿಯ ಗಾತ್ರದಿಂದ ಹಿಡಿದು ರಣಹದ್ದಿನ ಗಾತ್ರಕ್ಕೂ ಸ್ವಲ್ಪ ದೊಡ್ಡದಾಗಿರುತ್ತದೆ. ಇವುಗಳ ಕೊಕ್ಕು ನೀಳ ಮತ್ತು ಚೂಪು, ಭಲ್ಲೆಯ ಆಕಾರ; ಕೆಲವು ಪ್ರಭೇದಗಳಲ್ಲಿ ಕೊಕ್ಕಿನ ಅಂಚು ಸ್ವಲ್ಪಮಟ್ಟಿಗೆ ದಂತಿತವಾಗಿರುತ್ತದೆ. ಕುತ್ತಿಗೆ ಅನೇಕ ಪ್ರಭೇದಗಳಲ್ಲಿ ನೀಳ, ತೆಳು ಹಾಗೂ ಬಳುಕುವಂಥದ್ದು, ಕುತ್ತಿಗೆಯ ಮಧ್ಯಭಾಗ ಕೊಂಕಾಗಿರುವುದರಿಂದ ಇವು ಹಾರುವಾಗ ಅಥವಾ ಕಾಲುಗಳ ಮೇಲೆ ನಿಂತಾಗ, ಕುತ್ತಿಗೆ S ಆಕಾರದಂತಿರುವುದು ಈ ಹಕ್ಕಿಗಳ ಮತ್ತೊಂದು ವೈಶಿಷ್ಟ್ಯ. ಇವುಗಳ ಕಾಲುಗಳಲ್ಲಿ ಟಿಬಿಯ ಎಲುಬು ಇರುವ ಭಾಗ ನೀಳವಾಗಿದ್ದು, ಭಾಗಶಃ ಬೋಳಾಗಿರುತ್ತದೆ. ಬೆರಳುಗಳು ನೀಳವಾಗಿ ತೆಳುವಾಗಿವೆ. ಮಧ್ಯದ ಮತ್ತು ಹೊರ ಬೆರಳುಗಳ ಮಧ್ಯೆ ಒಂದು ಚಿಕ್ಕ ಜಲಪಾದವಿದೆ. ಮಧ್ಯದ ಬೆರಳಿನ ಸ್ವಲ್ಪ ಬಾಗಿದ ಚೂಪು ನಖದ ಮೇಲೆ ಬಾಚಣಿಗೆಯಂಥ ರಚನೆಯಿದೆ. ಹಿಂಬೆರಳು ಚೆನ್ನಾಗಿ ಬೆಳೆದು ಇತರ ಬೆರಳುಗಳ ಮಧ್ಯದಲ್ಲಿಯೇ ಇರುವುದರಿಂದ ಹಕ್ಕಿ ನಿಂತು ಕೊಂಡಾಗ ದೇಹದ ಭಾರ ಎಲ್ಲ ಬೆರಳುಗಳ ಮೇಲೆ ಬೀಳುತ್ತದೆ. ದೇಹವನ್ನು ಆವರಿಸಿರುವ ತುಪ್ಪಳ ಮೃದು ಮತ್ತು ಸಾಮಾನ್ಯವಾಗಿ ವಿರಳ. ದೇಹದ ಬಣ್ಣ ಬಿಳುಪು. ಬೂದು, ಕಂದು ಅಥವಾ ಪಾಟಿಲ. ಕೆಲವು ಪ್ರಭೇದಗಳಲ್ಲಿ ಗರಿಗಳು ಮಚ್ಚೆ ಮತ್ತು ಪಟ್ಟೆಗಳಿಂದ ಕೂಡಿರುವುದೂ ಉಂಟು. ಸಂತಾನವೃದ್ಧಿಯ ಕಾಲದಲ್ಲಿ ಕೆಲವು ಬಗೆಯ ಪಕ್ಷಿಗಳ ತಲೆಯ ಮತ್ತು ಬೆನ್ನಿನ ಮೇಲೆ ಉದ್ದದ, ನಾರು ರೂಪದ ಅಲಂಕಾರದ ಗರಿಗಳು ಮೂಡುತ್ತವೆ. ಗಂಡು ಮತ್ತು ಹೆಣ್ಣು ಪಕ್ಷಿಗಳು ಹೊರನೋಟಕ್ಕೆ ಒಂದೇ ಬಗೆ. ಇವು ಸಾಮಾನ್ಯವಾಗಿ ಕೆರೆ, ಕೊಳ, ತೊರೆ, ಖಾರಿ ಮತ್ತು ಅಳಿವೆಗಳಲ್ಲಿ ಕಂಡುಬಂದರೂ ಕೆಲವು ಸಂದರ್ಭಗಳಲ್ಲಿ ಒಣ ಭೂ ಪ್ರದೇಶದ ಮೇಲೂ ನಡೆದಾಡುವುದನ್ನು ಕಾಣಬಹುದು. ಇವುಗಳ ರೆಕ್ಕೆ ಅಗಲ, ಬಾಲ ಮೊಟಕು. ಇವು ನೀರಿನ ಮೇಲೆ ಕೆಳಮಟ್ಟದಲ್ಲಿಯೇ ಹಾರುತ್ತವೆ. ಉತ್ತಳ ನೀರಿನಲ್ಲಿ ನಿಶ್ಚಲವಾಗಿ ನಿಲ್ಲುವುದು ಇವಕ್ಕೆ ಪ್ರಿಯ. ಈ ಭಂಗಿಯಲ್ಲಿಯೇ ಇವು ತಮ್ಮ ಆಹಾರ ಜೀವಿಯನ್ನು ಹೊಂಚು ಹಾಕಿ ಸಮಯ ಸಿಕ್ಕಿದಾಗ ತಮ್ಮ ಚೂಪಾದ ಕೊಕ್ಕಿನಿಂದ ಹಿಡಿದು ಇಡಿಯಾಗಿ ಗಬಕ್ಕನೆ ನುಂಗುತ್ತವೆ. ಅಜೀರ್ಣವಾದ ಆಹಾರವನ್ನು ತುತ್ತುಗಳ ರೂಪದಲ್ಲಿ ಹೊರಕ್ಕೆ ಹಾಕುತ್ತವೆ. ನೀರಿನಲ್ಲಿ ವಾಸಿಸುವ ಮೀನು, ಕಪ್ಪೆ, ಏಡಿ, ಸೀಗಡಿ ಮುಂತಾದುವು ಇವುಗಳ ಮುಖ್ಯ ಆಹಾರ. ಬಯಲಿನಲ್ಲಿದ್ದಾಗ ಕೀಟ ಮತ್ತು ಹಲ್ಲಿಗಳನ್ನು ಹಿಡಿಯುವುದೂ ಉಂಟು.
ಸಂತಾನೋತ್ಪತ್ತಿ
ಆಹಾರಾರ್ಜನೆ ಮಾಡುವಾಗ ಇವು ಒಂಟೊಂಟಿಯಾಗಿ ಕಂಡು ಬಂದರೂ ಸಂತಾನೋತ್ಪತ್ತಿ ಕಾಲದಲ್ಲಿ ಗುಂಪುಗೂಡಿ ಸಾಮೂಹಿಕವಾಗಿ ಮರಗಳ ಮೇಲೆ, ಪೊದೆಗಳಲ್ಲಿ ಅಥವಾ ಭೂಮಿಯ ಮೇಲೆ ಮರದ ಕಡ್ಡಿಗಳ ಒರಟು ಗೂಡುಗಳನ್ನು ಕಟ್ಟುತ್ತವೆ. ಒಂದು ಗೂಡಿನಲ್ಲಿ 3-6 ಮೊಟ್ಟೆಗಳನ್ನಿಡುತ್ತವೆ. ಮೊಟ್ಟೆಗಳ ಬಣ್ಣ ಮಾಸಲು ಕಂದು ಅಥವಾ ನೀಲಿಮಿಶ್ರಿತ ಬೂದು. 21-26 ದಿನಗಳವರೆಗೆ ಕಾವು ಕೊಟ್ಟಮೇಲೆ ಮೊಟ್ಟೆಯಿಂದ ಮರಿಗಳು ಹೊರಬರುತ್ತವೆ. ಗೂಡು ಕಟ್ಟುವುದರಲ್ಲಿ ಕಾವು ಕೊಡುವುದರಲ್ಲಿ ಮತ್ತು ಮರಿಗಳಿಗೆ ಗುಟುಕು ಕೊಟ್ಟು ಪಾಲನೆ ಮಾಡುವುದರಲ್ಲಿ ಗಂಡು ಹೆಣ್ಣು ಎರಡೂ ಭಾಗಿಯಾಗುತ್ತವೆ.
ಬಾಹ್ಯ ಸಂಪರ್ಕಗಳು
ವರ್ಗ:ಪಕ್ಷಿಗಳು ವರ್ಗ:ಹಕ್ಕಿಗಳು
ಒರಳು ಮತ್ತು ಕುಟ್ಟಾಣಿ
thumb|left thumb thumb ಒರಳು ಮತ್ತು ಕುಟ್ಟಾಣಿ ಎಂದರೆ ಪದಾರ್ಥಗಳನ್ನು ಅಥವಾ ಸಾಮಗ್ರಿಗಳನ್ನು ಜಜ್ಜಿ ಮತ್ತು ಪುಡಿಮಾಡಿ ನಯವಾದ ಪೇಸ್ಟ್ ಅಥವಾ ಪುಡಿಯಾಗಿ ಸಿದ್ಧಗೊಳಿಸಲು ಪ್ರಾಚೀನ ಕಾಲದಿಂದ ಬಳಸಲಾಗುತ್ತಿರುವ ಪರಿಕರಗಳು. ಇವನ್ನು ಅಡಿಗೆಮನೆ, ವೈದ್ಯವಿಜ್ಞಾನ ಮತ್ತು ಔಷಧವಿಜ್ಞಾನದಲ್ಲಿ ಬಳಸಲಾಗುತ್ತದೆ. ಒರಳು/ಕಲಾಬತ್ತು ಒಂದು ಬೋಗುಣಿ/ಪಾತ್ರೆಯಾಗಿರುತ್ತದೆ. ಇದನ್ನು ಸಾಮಾನ್ಯವಾಗಿ ಗಟ್ಟಿ ಕಟ್ಟಿಗೆ, ಲೋಹ, ಪಿಂಗಾಣಿ, ಅಥವಾ ಬೆಣಚು ಕಲ್ಲಿನಂತಹ ಗಟ್ಟಿ ಕಲ್ಲಿನಿಂದ ತಯಾರಿಸಲಾಗುತ್ತದೆ. ಕುಟ್ಟಾಣಿ/ಒನಕೆ ಒಂದು ಭಾರವಾದ ಮತ್ತು ಹರಿತವಿಲ್ಲದ ದೊಣ್ಣೆಯಾಕಾರದ ವಸ್ತುವಾಗಿರುತ್ತದೆ. ರುಬ್ಬಬೇಕಾದ ಪದಾರ್ಥವು ಒಣ ಅಥವಾ ಹಸಿಯಾಗಿರಬಹುದು, ಮತ್ತು ಇದನ್ನು ಒರಳಿನಲ್ಲಿ ಇಟ್ಟು, ಕುಟ್ಟಾಣಿ/ಒನಕೆಯನ್ನು ಅಪೇಕ್ಷಿತ ಘನತ್ವವನ್ನು ಸಾಧಿಸುವವರೆಗೆ ಅದರಲ್ಲಿ ಒತ್ತಲಾಗುತ್ತದೆ/ಕುಟ್ಟಲಾಗುತ್ತದೆ ಮತ್ತು ತಿರುಗಿಸಲಾಗುತ್ತದೆ.
ಕಲಾಬತ್ತುಗಳು ಮತ್ತು ಕುಟ್ಟಾಣಿಗಳನ್ನು ಸಾಂಪ್ರದಾಯಿಕವಾಗಿ ಪೂರ್ವಸಿದ್ಧತೆಯಿಲ್ಲದ ಔಷಧಿಯನ್ನು ತಯಾರಿಸುವ ಮುಂಚೆ ವಿವಿಧ ಪದಾರ್ಥಗಳನ್ನು ಜಜ್ಜಲು ಔಷಧದ ಅಂಗಡಿಗಳಲ್ಲಿ ಬಳಸಲಾಗುತ್ತಿತ್ತು. ಔಷಧಿ ಬಳಕೆಗಾಗಿ, ಕಲಾಬತ್ತು ಮತ್ತು ಕುಟ್ಟಾಣಿಯ ತುದಿಯನ್ನು ಸಾಮಾನ್ಯವಾಗಿ ಪಿಂಗಾಣಿಯಿಂದ ತಯಾರಿಸಲಾಗುತ್ತದೆ, ಮತ್ತು ಕುಟ್ಟಾಣಿಯ ಹಿಡಿಯನ್ನು ಕಟ್ಟಿಗೆಯಿಂದ ತಯಾರಿಸಲಾಗುತ್ತದೆ. ಈ ಬಗೆಯ ಕಲಾಬತ್ತು ಕುಟ್ಟಾಣಿಯು ೧೭೫೯ರಲ್ಲಿ ಹುಟ್ಟಿಕೊಂಡಿತು. ಕಲಾಬತ್ತು ಮತ್ತು ಕುಟ್ಟಾಣಿಗಳನ್ನು ಮಾತ್ರೆಗಳನ್ನು ನುಣ್ಣಗೆ ಪುಡಿಮಾಡಲು ಔಷಧಿ ಉಪಕರಣಗಳಾಗಿ ಅಥವಾ ಶ್ವಸನಕ್ಕೆ ತಯಾರಿಯಾಗಿ ಕೂಡ ಬಳಸಲಾಗುತ್ತದೆ. ಇದರಿಂದ ಈ ಮಾತ್ರೆಗಳನ್ನು ಸೇವನೆ ಮಾಡಿದಾಗ ಹೀರುವಿಕೆಯು ವೇಗಗೊಳ್ಳುತ್ತದೆ. ದ್ರವ ಪ್ರಮಾಣದ ರೂಪದಲ್ಲಿ ಲಭ್ಯವಿಲ್ಲದ ಔಷಧಿಗಳನ್ನು ನಯವಾಗಿ ಪುಡಿಮಾಡಲು ಮತ್ತು ಕೃತಕ ಪೌಷ್ಟಿಕಾಂಶ ಅಗತ್ಯವಾದ ರೋಗಿಗಳಿಗಾಗಿ ಕಲಾಬತ್ತು ಕುಟ್ಟಾಣಿಗಳನ್ನು ಬಳಸಲಾಗುತ್ತದೆ.
ಆಗ್ನೇಯ ಏಷ್ಯಾದಲ್ಲಿ, ಜೊತೆಗೆ ಪಾಕಿಸ್ತಾನ ಮತ್ತು ಭಾರತದಲ್ಲಿ ಬೆಣಚು ಕಲ್ಲಿನ ಒರಳು ಮತ್ತು ಕುಟ್ಟಾಣಿಗಳನ್ನು ಬಳಸಲಾಗುತ್ತದೆ. ಭಾರತದಲ್ಲಿ ವಿವಿಧ ರಸಭಕ್ಷ್ಯಗಳು ಜೊತೆಗೆ ದೈನಂದಿನ ಖಾದ್ಯಗಳಿಗಾಗಿ ಸಂಬಾರ ಪದಾರ್ಥಗಳ ಮಿಶ್ರಣಗಳನ್ನು ತಯಾರಿಸಲು ಇದನ್ನು ವ್ಯಾಪಕವಾಗಿ ಬಳಸಲಾಗುತ್ತದೆ. ಮೋಟಾರು ಇರುವ ಗ್ರೈಂಡರ್‌ಗಳ ಆಗಮನದಿಂದಾಗಿ, ಒರಳು ಮತ್ತು ಕುಟ್ಟಾಣಿಗಳ ಬಳಕೆಯು ಕಡಿಮೆಯಾಗಿದೆ. ವಿವಿಧ ಹಿಂದೂ ಸಮಾರಂಭಗಳಲ್ಲಿ (ಉದಾಹರಣೆಗೆ ವಿವಾಹಗಳು ಮತ್ತು ಉಪನಯನ) ಈ ಒರಳುಗಳಲ್ಲಿ ಅರಿಶಿನವನ್ನು ಜಜ್ಜುವುದು ಸಾಂಪ್ರದಾಯಿಕವಾಗಿದೆ. ಅಭಿವೃದ್ಧಿಹೊಂದುತ್ತಿರುವ ದೇಶಗಳಲ್ಲಿ ಧಾನ್ಯದ ಹೊಟ್ಟು ಸಿಪ್ಪೆಯನ್ನು ತೆಗೆಯಲು/ಸುಲಿಯಲು ದೊಡ್ಡ ಒರಳುಗಳು ಮತ್ತು ಒನಕೆಗಳನ್ನು ಸಾಮಾನ್ಯವಾಗಿ ಬಳಸಲಾಗುತ್ತದೆ. ಇವನ್ನು ಸಾಮಾನ್ಯವಾಗಿ ಕಟ್ಟಿಗೆಯಿಂದ ತಯಾರಿಸಲಾಗಿರುತ್ತದೆ, ಮತ್ತು ಇವನ್ನು ಒಬ್ಬರು ಅಥವಾ ಹೆಚ್ಚು ಜನರು ನಿರ್ವಹಿಸುತ್ತಾರೆ.